Bermula Dengan Pelamin Tiada, Majlis Sambut Menantu Pasangan Ini Tetap Meriah

1 Januari yang lalu, Ezaura Rafe telah menulis satu kisah berkisar tentang majlis sambut menantu yang telah berlangsung sehari sebelum itu. Kisah dia dan suami telah dikongsi lebih 6,000 netizen di Facebook Ezaura. Jadi, dengan izin Ezaura, kami kongsikan semula di sini buat semua pembaca Vocket.

Semuanya bermula dengan ketiadaan pelamin apabila orang yang ditugaskan buat pelamin tidak sihat. Jadi, nak tak nak, Ezaura dan suami perlu buat sesuatu. Ini permulaan kisah mereka.

“Bermula dengan pelamin tak ada. Sebab tiba-tiba orang nak buat pelamin tak sihat. Pening punya pening, nasib baik mak metua ada lanskap yang ala-ala garden. Tapi cantiklah atas itu pokok anggur.”

“Jadi, ambil kerusi di rumah mak, letak kerusi di tengah-tengah, ambil sikit-sikit pasu bunga mak untuk dipenuhkan belah kiri dan kanan lanskap tu. Mak pula cuci lantai lanskap itu sebab ada tahi burung. Adoi gigih tak mak metua aku.”

“Sebelah pelamin garden kami itu orang rewang cuci pinggan kenduri. Tak kelakar tau tapi cantik saja. Tengok sajalah gambar.”

Ini pula kisah pencarian pakaian pengantin Ezaura dan Fadzli selepas memutuskan tidak memakai set baju songket di majlis mereka.

“Dah pelamin pun yang hado! Kami decide tak payah pakai baju songket yang kami dah sewa itu. Kelam-kabut beli baju! Pilih punya pilih, aku serahkan semua pada suami, sebab nak cantik untuk suami kan, eleh! Haha.

Suami pilih sendiri, dia tengok di Instagram brand Rina Salleh! Kebetulan minggu depan nak shoot baju Rina Salleh. Tapi dalam hati risau “orang kata” kahwin pakai jubah biasa ini saja?”

“Ni nak pergi raya bolehlah pakai macam ini. OK kami decide akan pekakkan telinga. Tapi dalam hati dup dap aih!

Baju tu kain biasa saja, tak ada blink blink, mak mertua cakap pergi letak swarovski diamond (tiruan punya). Suami gigih letak benda itu pada baju.

Tudung kosong beli RM10 tambahlah blink blink itu. Semua suami buat. Aku? Aku duk tepi tolong sikit-sikit, sebab dia nak sangat buat, aku bagilah.

Pendang ke Sungai Petani, Sungai Petani ke Alor Star, Alor Star ke Pendang, Pendang ke Seberang Prai. Akhirnya beli baju pengantin perempuan, terus ke Alor Star balik dan beli baju lelaki. Settle baju!”

Mekap sendiri pun cantik wajah Ezaura. Nampak simple dan light sesuai dipadankan dengan jubah pengantin. Jadi, memang betul keputusan Ezaura dan suami itu.

“Apabila pelamin tak ada, suami pandang dan berkata; “makeup-lah sendiri”. Aku pun decide makeup sendiri. Risaulah nanti orang makeup tebal, sebab pakai jubah biasa saja kan.”

Apabila lihat gambar di atas ini, nampak kemas dan cantik meja makan pengantin. Tapi apabila baca coretan Ezaura ini, memang rasa tak sangka pula begitu sekali kerjasama mereka. Ia pasti jadi antara kenangan terindah buat mereka.

“Meja makan? Oh! Baru teringat nak buat meja makan pengantin masa malam sebelum kenduri. Suami pergi beli kain semeter RM2.00 saja, Jadi, kami sama-sama dengan mak, kakak dengan yang lain buat meja makan pengantin.”

“Apabila tengok meja pengantin yang asal tu memang yang hado! Tak boleh nak sambungkan kain kiri dan kanan dengan stapler sebab itu bukan meja kayu, tapi meja besi. Jadi kami sambung dengan jarum peniti tudung. Jadilah cantik macam tu.”

“Apabila dah siap kurang bunga kan. Bunga yang dah siap gubah harganya RM25. Adoi tak nak beli! Bazir ah! Jadi mak mertua korbankan bunga orkid dia. Mak Tam tolong gubah jadi cantik macam RM50 tau! Orkid mak nanti Pali ganti eh mak.”

Cara makan sebegini yang jarang dapat kita lihat dalam majlis-majlis kenduri kahwin. Makan dalam talam ini pula bukan setakat buat tetamu, pasangan pengantin turut dijamu di dalam talam.

“Makanan tak payah risau, ayah settle-kan semua. Tapi makanan pengantin kami lupa nak fikir. Jadi makanlah kami dalam talam seperti mana dalam gambar.”

“Haha. Kira macam first time lah makan dalam talam masa kenduri. Rombongan dari Kuala Lumpur lagilah tak pernah makan dalam talam. Kira di Pendang ini special ada Nasi Daging dengan air asam, pastu ada ayam apa entah, dengan kari daging.”

“Air paling special. Selalu kenduri air sirap, sirap, sirap saja! Nah kami bagi special kiwi asam boi. Woi syok woihhh orang KL tak pernah rasa benda-benda macam ini.”

Masa kami lihat gambar-gambar ini, memang terdetik di hati ianya cantik sekali. Rupa-rupanya kawan-kawan pasangan ini terdiri daripada sekumpulan jurugambar yang turut hadir ke majlis ini.

“Gambar lawa kan, kami tak hire photographer sebab ada kawan-kawan suami semua photograpfer jadilah dapat gambar cantik.”

Memang sporting habislah kawan-kawan mereka ini. Sebab itu Ezaura tak lupa ucapkan terima kasih kepada mereka di dalam post yang dia tulis itu.

“Terima kasih Aizat, Roy, Babayan, Ubai, AJ, datang dari KL tolong shoot wedding kami yang tak seberapa tapi dalam gambar woih macam oversea ahhh!”

Wah! Benar kata Ezaura. Begitu cantik pemandangan kehijauan berlatarbelakangkan bendang sawah padi yang sinonim dengan Kedah ini.

“Di Kedah ini banyak bendang kan, sawah padi berderet, macam Australia, haha. Acah-acah sangat tapi kau tengok chantik gilos. Toksah la pergi jauh-jauh, Malaysia cantik lagi. Kena rajin explore saja. Pastu edit-lah! Hihi.”

Usai habis majlis sambut menantu, Ezaura dan Fadzli pergi pula mencuci periuk dan pinggan mangkuk yang masih berbaki di rumah. Memang sempoi gaya mereka, siap tersenyum lagi.

“Habis saja kenduri, apa lagi pengantin cuci periuk pinggan yang lebih-lebih itulah. Bulu mata che ta tak cabut lagi, lens tak sempat buka, senteng lengan, mencucilah kami.”

“OK Happy New Year semua. Semoga yang baik-baik akan berlaku tahun ini ya. Amin Yaa Rabb,” pesan Ezaura buat semua.


Bermula Dengan ‘PM Tepi’ Kepada Ibu, Mira Filzah Kongsi Kisah Pertemuan Dengan Bakal Suami

Mungkin ramai yang sudah mengetahui pelakon dan pengacara Mira Filzah bakal melangsungkan perkahwinannya malam ini di sebuah pusat konvensyen di Bukit Kiara.

Tetapi mungkin ramai yang masih tidak tahu bagaimana jejaka pilihannya Wan Emir Astar Wan Mohammad Khair-il Anuar berjaya memikat hati pelakon Pujaan Hati Kanda itu.

Berkongsi kepada Berita Harian, Mira mendedahkan perkenalan antara mereka berdua bermula dengan ‘PM Tepi’ atau mesej langsung (DM) yang dihantar di Instagram kepada dirinya.

Bagaimanapun, mesej yang dihantar bakal suaminya itu pada mulanya tidak dilayan oleh Mira namun segalanya berubah apabila lelaki tersebut menghantar mesej kepada ibunya.

“Selepas gagal berhubung dengan saya, Emir tidak berputus asa apabila menghantar DM kepada emak.

“Saya tidak tahu apa yang Emir katakan pada emak. Tetapi emak beritahu, beliau kenal Allahyarham bapa Emir dan menceritakan mengenai latar belakang keluarganya kepada saya,” katanya.

Bermula dengan mesej itu juga, Mira menjelaskan dia menjadi semakin terbuka untuk berkenalan dengan lelaki pilihan hatinya itu sebelum ini. Malah dia menjelaskan hanya memerlukan lima hingga enam kali pertemuan sahaja sebelum memutuskan untuk mendirikan rumah tangga dengan Emir.

“Saya selesa dan okay mengatur pertemuan seterusnya. Selepas lima hingga enam kali berjumpa, saya beritahu emak mahu berkahwin dengan Emir, namun, dia masih belum melamar saya .

“Saya tidak tahu kenapa tetapi mungkin disebabkan gerak hati yang merasakan keputusan itu adalah tepat. Jadi, saya terus beritahu emak hasrat hati untuk berkahwin,” kongsinya.

Majlis pernikahan Mira dan jejaka pilihan hatinya itu boleh disaksikan peminat melalui siaran TV3 pada jam 9 malam ini.

Manakala majlis resepsi kedua dan ketiga yang bakal berlangsung esok dan Ahad ini juga akan disiarkan secara langsung di TV3.

Baca juga perkongsian kami sebelum ini mengenai usaha Wan Maimunah untuk mencari kembali pelakon iklan yang pernah meragutnya suatu ketika dahulu di pautan di bawah.

Wan Maimunah Cari Kembali Lelaki Yang Pernah ‘Meragutnya’ 20 Tahun Lalu

Persoal Agama Anak, Azhar Sulaiman Jawab Komen ‘Pedas’ Netizen Dengan Tenang

Sebiji Macam Siti Nurhaliza, Nyanyian ‘Suara Kepit’ Lelaki Ini Buat Netizen Tergamam


Bermula Dengan Produk Tenusu, Farm Fresh Kini Jual Daging Segar Premium Di AEON

Jenama Farm Fresh merupakan antara jenama susu segar yang menjadi pilihan ramai rakyat Malaysia. Malah, tidak mudah untuk jenama Farm Fresh ini menawan hati pengguna takkala banyak jenama tenusu terkemuka berada di pasaran.

Bagi anda yang tidak tahu, Farm Fresh memiliki ladangnya tersendiri dan selain daripada menjual produk tenusu Farm Fresh, mereka juga menjual daging segar dari ladang. Terbaharu, Ketua Pegawai Operasi (COO) Farm Fresh, Azmi Zainal telah berkongsi Rompin Beef iaitu jenama daging segar premium keluaran syarikatnya telah mula dijual di pasaraya AEON.

Berikutan itu, Azmi Zainal mengakui bahawa pihaknya tidak menang tangan untuk membekalkan daging segar untuk pasaraya dan stokis bagi memastikan bekalan mencukupi terutama sekali dalam tempoh Perintah Kawalan Pergerakan ini. Pada mulanya banyak tempat yang menolak untuk pasarkan Rompin Beef ini tetapi kini banyak syarikat ingin pasarkan ia.

Tambahnya lagi, penularan wabak COVID-19 di negara ini bukan hanya menunjukkan betapa bagusnya Malaysia tangani isu tersebut tetapi juga menonjolkan kehebatan food security di Malaysia yang pasti ramai tidak sedar.

Syabas diucapkan kepada Farm Fresh kerana kini telah berjaya untuk pasarkan satu lagi produk berkualiti untuk rakyat Malaysia. Buat anda yang ingin mencuba daging premium keluaran Farm Fresh ini, bolehlah beli Rompin Beef di AEON terdekat anda.

Sementara itu, apa kata ikuti perkongsian kepayahan Azmi Zainal untuk menjual produk Farm Fresh satu ketika dahulu pada pautan di bawah ini.

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

Ini Sebab Malaysia Diiktiraf Sebagai Negara Terbaik Tangani Penularan Covid-19

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya


Bermula Dengan RM1 Kepada Syarikat Teknologi Unikorn, AirAsia Rai Ulang Tahun Ke-20 Bersama Penumpang

Tune Air mengambil alih AirAsia secara rasmi dengan harga RM1 pada 8 Disember 2001 sekaligus menjadikan tarikh tersebut sebagai hari ulang tahun AirAsia. Semalam, AirAsia telah meraikan ulang tahunnya yang ke-20.

AirAsia ditubuhkan oleh Datuk Kamarudin Meranun dan Tan Sri Tony Fernandes pada 20 tahun lalu untuk merealisasikan impian orang ramai untuk melakukan perjalanan udara dengan harga yang murah.

Daripada RM1, AirAsia menjenamakan dan melancarkan semula syarikat penerbangan yang dibebani hutang kepada syarikat penerbangan tambang rendah untuk semua, seterusnya merevolusikan industri penerbangan kerana kini sesiapa pun boleh terbang.

Difahamkan, AirAsia bermula dengan dua buah pesawat Boeing 737-300s dan satu destinasi iaitu Langkawi serta miliki 250 Allstars lalu berkembang sehingga sekarang. Malah, AirAsia telah mengharungi pelbagai cabaran seperti landasan lapangan terbang ditenggelami air, penerbangan tertangguh, serangan burung dan kesan daripada peristiwa hitam dalam industri penerbangan pasca 11 September.

Akan tetapi, AirAsia tidak mudah putus asa dan kini AirAsia telah berubah menjadi sebuah syarikat digital yang memfokuskan kepada perjalanan dan gaya hidup, di samping menjadikan impian sebagai kenyataan.

Malah, AirAsia turut menerima pengiktirafan bertaraf dunia dan satu-satunya syarikat penerbangan tambang rendah di dunia yang dianugerahkan anugerah terbaik di dunia selama 12 tahun berturut-turut bermula dari 2009-2021 serta menerima anugerah global lain.

Oleh itu, AirAsia meraikan ulang tahun ke-20 dengan penerbangan pulang khas dari Kuala Lumpur ke Kota Kinabalu yang dikendalikan oleh kru kabin dan juruterbang yang masing-masing mempunyai pengalaman lebih dari dua dekad.

Malah, pelbagai aktiviti telah dijalankan ketika penerbangan istimewa untuk para penumpang iaitu seperti kuiz dan pemberian coklat dari Love18c dan minuman dari ChekHup.

Lebih istimewa, terdapat dua kru kabin yang mempamerkan pakaian seragam AirAsia di era DRB-Hicom secara eksklusif dalam penerbangan ini. Untuk pengetahuan anda, dahulunya AirAsia adalah sebuah syarikat penerbangan perkhidmatan penuh sebelum menjadi sebuah syarikat penerbangan tambang rendah Malaysia.

Dapat dilihat pakaian seragam kru kabin dahulu terdiri daripada 3 helai pakaian iaitu baju berkolar, vest dan jaket. Bagi wanita, pakaian seragam itu dilengkapkan dengan selendang yang diikat di leher.

Warnanya pula adalah hijau dan biru untuk mewakili sejarah AirAsia. Kini, kru kabin mengenakan pakaian seragam berwarna merah telah direka oleh kru kabin AirAsia yang merupakan graduan reka bentuk Paris American Academy, Lazarus Shuib.

Tan Sri Tony Fernandes berkata, “Saya berharap di sepanjang perjalanan kami akan terus mengubah industri ini. Dalam masa 20 tahun lagi kami akan menjadi lebih daripada sebuah syarikat penerbangan!”

A post shared by Tony Fernandes (@tonyfernandes)

Mengimbau kembali perjalanan selama 20 tahun lalu, Datuk Kamarudin Meranun berkata, “Kami telah mengharungi pelbagai cabaran sejak dari mula dan percaya akan terus berdepan dengan lebih banyak lagi. Kami telah memindahkan operasi kami dari beberapa lapangan terbang yang berbeza di Subang, KLIA dan LCCT, kami mengambil masa beberapa tahun untuk mendapatkan kelulusan laluan ke Singapura.

Malah, kami juga telah menghadapi krisis kewangan di Asia dan dunia. Apa yang pasti, kami sentiasa bangkit dan COVID-19 tidak terkecuali. Kepada para Allstars, percayalah bahawa kita akan kembali lebih kuat dan kepada tetamu kami, terima kasih atas sokongan berterusan anda.” tambah Datuk Kamarudin Meranun.

Menurut laporan, AirAsia telah menerima pengiktirafan sebagai Unikorn dimana transformasi mereka kepada kumpulan perjalanan dan gaya hidup berasaskan data dan teknologi telah diiktiraf sebagai salah satu daripada tiga Unikorn ASEAN yang berpangkalan di Malaysia. Kini, AirAsia bukan lagi dikenali sebagai sebuah syarikat penerbangan, tetapi merupakan kumpulan perkhidmatan digital.

Sementara itu, ketahui kisah jatuh bangun Starbucks yang anda tidak ketahui dengan klik sahaja pautan di bawah ini.

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia

Jatuh Kerana Berita Palsu, Sos Aminah Hassan Kembali Berdiri Semula

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun


Bermula Dengan Van RM200, Dua Gadis Ini Kini Mampu Buka Kedai Kopi Berkonsep Minimalis

Tampil dengan keunikan tersendiri, dua sahabat baik iaitu Iffah Irdina dan Nor Fazrina telah mengusahakan perniagaan Kopi dan Pulut yang beroperasi di depan Mydin Bandar Teknologi Kajang, Selangor pada tahun lalu.

Pernah dilabelkan sebagai ‘Gerai Kopi Paling Comel Di Malaysia’, konsep minimalis yang dibawa hasil inspirasi dari gerai kopi jalanan di negara Jepun. Pada awalnya, dua sahabat baik ini memulakan perniagaan dengan membeli van bernilai RM200 dan berniaga di tepi jalan sahaja.

Perjalanan Pulut & Kopi dari tepi jalan.

Kemudian, perniagaan mereka mendapat perhatian orang ramai dan menerima sambutan yang menggalakkan. Walaupun tidak memiliki alatan ‘premium’ membuat kopi tetapi mereka tetap berusaha untuk menghasilkan kopi terbaik kepada para pelanggan.

Bermacam-macam dugaan mereka telah tempuh seperti berhujan dan berpanas, payung patah dan sebagainya. Berkat tidak mudah putus asa dan sokongan diberikan pelanggan, maka mereka berjaya membuka kedai Pulut dan Kopi selepas setahun beroperasi di tepi jalan.

Menariknya, rekaan kedai mereka minimalis dan juga aestetik yang pastinya akan menarik lebih ramai pelanggan kelak. Menjengah ke ruang komen, rata-rata netizen memberikan kata-kata semangat kepada mereka dan akan selalu menyokong mereka.

Bukan itu sahaja, para netizen juga teruja mahu ke kedai mereka yang baru dibuka itu. Malah, rata-rata netizen turut mengatakan kisah perjalanan mereka dari buka gerai tepi jalan sehingga miliki kedai sendiri cukup memberikan inspirasi.

Sementara itu, kami kongsikan beberapa artikel berkaitan kedai kopi jalanan pada pautan di bawah ini.

Kedai Kopi Tepi Jalan Unik Di Seremban Tarik Perhatian Netizen

5 Jenis Kopi Ini Boleh Anda Nikmati Dengan Semudah Petik Jari Saja

Cipta Keunikan Jual Kopi Belakang Kereta, ‘Kedai’ Di Johor Bahru Ini Curi Perhatian Netizen


Bermula Di Facebook Live, Potret ‘Terima Kasih Abah’ Ini Bakal Ke Putrajaya

Usaha pemuda dari Kelantan, Mohamad Aqef Aizaq menghasilkan potret ‘Terima kasih Abah’ buat Perdana Menteri Muhyiddin Yassin nampaknya membawa tuah kepada beliau di tengah-tengah situasi perintah kawalan pergerakan (PKP) dan Ramadan yang baru tiba minggu ini.

Menurut beliau, potret perdana menteri yang dihasilkannya ketika bersiaran secara langsung di Facebook Live itu bukan sahaja dikongsikan ramai netizen sebelum ini tetapi turut mendapat perhatian daripada Pejabat Perdana Menteri di Putrajaya.

“Saya buat siaran langsung (live) menerusi Facebook ketika menulis potret itu. Daripada sikit, lama-kelamaan ramai yang tonton dan mula share. Memang niat nak hadiahkan kepada beliau, jika ada rezeki nak masukkan dalam frame cantik-cantik dan serah sendiri ke tangan beliau apabila situasi COVID-19 dah pulih.

“Nak dijadikan cerita, disebabkan ramai yang share, pada Jumaat lalu ada pihak menghubungi saya dan menyatakan beliau daripada Pejabat Perdana Menteri. Pegawai tersebut berkata dia akan menghubungi saya lagi selepas ini untuk maklumkan bagaimana untuk menghantar lukisan tersebut,”katanya.

Melalui temubual bersama Mstar, Mohamad Aqef menceritakan dia yang kini bercuti daripada kerja tergerak hati untuk melukis potret perdana menteri Malaysia itu bagi mengisi masa lapangnya.

Lukisan yang dihasilkan menggunakan lakaran pensil itu menurut Aqef mempunyai maksud serta simbolik yang tersendiri dan mengambil masa selama seminggu untuk disiapkan.

Menurutnya, lukisan itu dihasilkan melalui pemerhatian terhadap riak wajah ikhlas perdana menteri itu menyampaikan ucapan dan perutusannya sebelum ini.

“Cara bagaimana beliau mendepani situasi dalam masa yang sama menjaga kebajikan rakyat, bagaimana beliau mentadbir, semua itu saya terjemahkan dalam lukisan ini.

“Maka terhasillah lukisan Terima Kasih Abah. Tiada apa yang saya nak sampaikan melainkan ucapan terima kasih dan doa saya sentiasa bersama beliau,” katanya kepada Mstar.

Berikut adalah perkongsian asal daripada pemuda yang berasal daripada Kg Chetok, Pasir Mas itu yang menunjukkan proses menghasilkan potret tersebut.

Masyarakat kita sememangnya tidak pernah ketandusan bakat dalam bidang seni kreatif. Baca perkongsian kami sebelum ini mengenai hasil lukisan pelukis jalanan ini yang menarik perhatian Yang di-Pertuan Agong dan Raja Permaisuri Agong sebelum ini.

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong

10 Lukisan Oleh Gelandangan Ini Berharga Puluh Ribu Ringgit

Pelukis Luah Rasa Menyesal Hasilkan Lukisan Ikonik Ini Di Pulau Pinang


Bermula Hari Ini, Burger King Malaysia Mahu Beri 5 Unit PlayStation 5 Buat Para Pelanggan

Akhirnya saat-saat yang dinantikan telah tiba, Burger King bakal memberikan peluang untuk anda menangi PlayStation 5 (PS5) secara percuma. Bukan 1 tapi 5 unit akan diberikan kepada pemenang yang layak.

Untuk pengetahuan anda, peraduan menangi PS5 ini akan bermula hari ini, 22 Januari 2021 sehingga 25 Februari 2021. Setiap pemenang akan dipilih setiap minggu.

Mesti anda tertanya-tanya bagaimana mahu sertai peraduan ini, bukan? Anda hanya perlu membeli set Pepper King bersaiz besar dan muat naik gambar anda menikmati hidangan tersebut di Facebook atau Instagram.

Jangan lupa sertakan permainan PS5 yang anda inginkan juga di dalam kapsyen gambar anda beserta hashtag #BurgerKingPepperKing. Kemudian, tulis nama penuh dan nombor telefon pada resit dan tangkap gambar. Akhir sekali, muat naik resit dan isikan borang anda di sini. Mudah, bukan?

Tunggu apa lagi? Anda mungkin pemenang bertuah itu. Selamat mencuba!

Sementara itu, kami kongsikan beberapa artikel berkaitan Burger King pada pautan di bawah ini.

Burger King Malaysia Jalin Kerjasama Dengan PlayStation, Pelanggan Bakal Dapat PS5 Percuma?

Selepas 4 Tahun, Burger King Kembalikan Menu ‘Legend’ Kegemaran Ramai Mulai Esok

Burger King Perkenalkan Menu ‘Mozarella King’ Khas Buat Penggemar Keju Mulai Hari Ini


16 Langkah Bagaimana Kami Latih Anak Berdisiplin Duduk Di Kerusi Bayi Di Dalam Kereta

Saya ingin berkongsi tips dan persediaan bagaimana agar percutian ‘Road Trip’ dengan anak-anak kecil dapat berjalan lancar. Maklumat yang bakal saya kongsikan adalah 100% berdasarkan pengalaman sendiri bersama anak-anak kami.

Saya berharap ia boleh dijadikan rujukan terutama untuk anda yang ingin lakukan ‘road trip’ berjarak jauh dengan pemanduan melebihi 3 jam. Mungkin ada antara apa yang bakal saya kongsikan ini sesuai, mungkin ada yang tidak kerana faktor lain yang turut mempengaruhi adalah keadaan dan situasi semasa keluarga serta anak-anak anda.

Panduan ini juga sesuai untuk mereka yang bakal merancang berjalan dengan anak-anak kecil terutama untuk yang berusia di bawah 3 tahun. Untuk pengetahuan saya kini menetap di Sydney, Australia di mana peraturan menggunakan car seat di negara ini adalah ketat.

Biasanya perkara utama yang saya titik beratkan sewaktu di dalam kenderaan adalah keselesaan anak-anak. Bila mereka selesa, saya cuma perlu berikan sedikit sahaja masa untuk melayan kerenah mereka.

Antara yang perlu saya layan dan beri perhatian kepada anak-anak adalah bila mereka nak makan, tengok movie, main-main, cak-cak. Sekurang-kurangnya dengan cara ini tiada renyah nak memikirkan anak nak memanjat kerusi depan, anak nak membuka pintu, anak nak membuka tingkap dan aktiviti lain yang boleh membahayakan nyawa seluruh penumpang di dalam kenderaan.

Alhamdulillah Road Trip yang kami pernah buat setakat ini sejak lewat 2013 sehingga lewat 2016 adalah:

Berikut adalah persediaan dan apa yang kami lalui sejak anak masih bayi:

1. Perkenalkan tempat duduk bayi (car seat) dari awal. Tidak perlu beli yang mahal lahana anda boleh bermula dengan yang mana-mana car seat mampu milik yang terdapat di pasaran.

Mungkin ada yang terasa macam mahal untuk beli car seat tetapi anggaplah tempat duduk anak ini sebagai pelaburan untuk keselamatan anak anda. Kalau kita boleh habiskan banyak belanja untuk majlis aqiqah, majlis berendoi, menghias bilik bayi dengan sakan, pelbagai barangan alat permainan dan sebagainya, maka kita juga boleh buat satu tabungan dan perancangan awal untuk beli car seat.

2. Jika ikut kiraan matematik berdasarkan harga car seat dibahagikan dengan jumlah tahun ia bakal digunakan, kos setahun bagi 1 cat seat sebenarnya kurang daripada RM100 sebulan.

Mungkin lagi murah daripada kos membeli rokok bagi bapa yang gemar merokok. Dan car seat ini amatlah berbaloi dari segi keselamatan anak kecil. Satu perkara yang ingin saya kongsikan, terdapat hospital di Australia yang meletakkan syarat kepada setiap ibubapa  yang mempunyai kereta di mana car seat mesti disediakan untuk bayi mereka.

Jika tiada car seat, bayi tidak akan dibenarkan discharge daripada hospital. Malahan jika kenderaan ibubapa diperiksa dan terbukti tiada car seat untuk bayi, mereka boleh dikenakan denda.

3. Cara yang betul untuk pasang tempat duduk anak bayi berusia di bawah 6 bulan adalah menghadap ke belakang. Tempat duduk anak mesti dipasang di tempat duduk belakang.

Jangan pasang di tempat duduk depan tepi pemandu, bahaya! Kan ada ‘airbag’ tu. Sudah menjadi peraturan di Australia tempat car seat wajib ada di dalam kenderaan yang mebawa kanak-kanak berusia sehingga 7 atau 8 tahun.

4. Latihan untuk bayi agar mudah duduk di atas car seat boleh bermula sebaik saja habis pantang 44 hari.  Biasanya ada pemeriksaan untuk anak di klinik maka waktu ini adalah waktu terbaik untuk perkenalkan bayi kepada car seat.

Tidak kira walaupun klinik atau hospital dekat dengan rumah, letakkan anak kecik itu di tempat duduk mereka (car seat). Banyak juga saya tengok di media sosial ibu-ibu muat nail selfie dengan anak kecil dalam kereta, peace senyum-senyum sambil pegang anak di tangan.

Memang bangga dan seronok dah habis pantang. Tapi tolong fikir, buatnya tertekan brek kecemasan? Fikirlah sendiri apa yang bakal terjadi. Ngeri mahu saya ceritakan. Tempat duduk anak hendaklah diletakkan di belakang. Jadi ibu-ibu boleh duduk di belakang dengan anak. Bapa-bapa pula jangan ‘offended’ kalau terasa seperti driver. Percayalah ini untuk keselamatan bersama.

5. Mulakan dengan perjalanan yang pendek. Mungkin sejam dahulu, kemudian boleh tambah masanya mengikut kesesuaian. Biasanya kalau sistem navigasi (GPS) di sini, setiap kali memandu melebihi 2 jam akan ada pesanan automatik untuk berhenti rehat.

Begitu juga dengan papan tanda “Stop, Revive dan Survive”. Tetapi di Malaysia lagi untung, banyak R&R dan tempat berhenti. Malam pun kalau berjalan tidak menjadi masalah. Kalau bawa anak kecil mungkin sekali memandu boleh sehingga tiga, empat jam. Bergantung dengan keadaan anak masing-masing.

6. Macam anak-anak saya, daripada lahir sehingga enam bulan (sebelum mula makan makanan solid) rutin menyusu mereka adalah setiap tiga jam. Sebagai seorang yang menyusukan anak dengan susu ibu, bagi saya, amat penting untuk kami berhenti untuk menyusukan anak.

Ini sebenarnya merupakan salah satu cara untuk elakkan anak daripada terbiasa duduk di atas pangkuan kita sewaktu kereta sedang bergerak.  Ada yang cakap, tidak mengapa pegang sebab nak sampai cepat. Lagipun menyusukan sahaja pun. Bukan apa, nanti lama-lama anak kecil akan rasa selesa. Menyusu mesti mak akan angkat. Yang ni tolong lah jangan biasakan.

7. Lepas anak sudah siap menyusu, boleh teruskan perjalanan. Kalau dia menangis, macam biasa tengok samada anak kencing atau berak, dah sendawakan anak atau belum. Selalunya anak kecil akan menangis sebab lapar, haus, minta tukar lampin.

Jika semua dah selesai dan masih menangis, cuba main sekejap dengan dia. Cak cak ke, menyanyi ke, bagi alat permainan ke. Mungkin perjalanan agak jauh dan penat melayan kerenah anak, tetapi tidak mengapa sebab kita perlahan-lahan latih dia. Sebab itu kembali semula kepada langkah awal, mulakan perjalanan pendek-pendek. Ibu bapa mesti banyak bersabar.

8. Langkah berikut yang paling mencabar. Selesai semua urusan bayi di atas, kalau masih mula menangis, kena bertahan sedikit dan jangan kalah, jangan cair. Kena yakin yang kita dah selesaikan urusan utama dia, susu, lampin dan sebagainya. Mungkin bayi kurang selesa.

Macam anak-anak saya sendiri, memang akan ada satu tahap, dia tiba-tiba menangis yang boleh tahan hebat untuk beberapa minit. Kami biarkan. Sejak daripada itu, setiap kali naik kereta dan letakkan mereka di car seat, mereka sendiri akan faham untuk pakai tali pinggang keledar dan sebagainya.

9. Untuk pengetahuan juga, kami tiada pasang DVD movie semasa usia mereka kecil sebab bayi di kebanyakan masa selalunya tidur sahaja. Tapi kalau dah ada anak lebih daripada seorang, tidak salah untuk pasang DVD kerana yang besar mungkin tertarik untuk menonton.

10. Bila bayi dah berusia 6 bulan and boleh makan ‘solid food’, sila sediakan makanan asas semasa dalam perjalanan. Contohnya biskut bayi dan kraker. Kami juga ada membeli tempat letak barangan bayi (organiser) yang senang dicapai semasa dalam perjalanan. Ditekankan sekali lagi untuk ibu-ibu, kalau boleh duduk belakang dengan anak. Senang untuk melayan anak-anak.

11. Kedua-dua anak saya semenjak lahir sehingga 9 bulan, saya melatih mereka seperti di atas. Begitu juga dengan konsep untuk naik kapal terbang. Kadang-kadang kesian tengok orang yang gigih hendak membawa anak berjalan, tiada latihan, tiada kesesuaian diri, sudahnya anak kecil ini meraung menangis tanpa henti di dalam kereta mahupun kapal terbang.

Terus terang pada pandangan saya, sebenarnya agak sakit telinga sebab mesti ada sesuatu yang tidak kena kepada anak kecil ini. Maaf kalau saya berkata, memang tidak sepatutnya dibuat begitu. Ibu bapa gigih seolah-olah nak menunjuk sebab ikut ‘trend’ masa kini – ramai nak bawa anak-anak.

Tengok kawan-kawan lain buat, dia pun nak ikut sekali. Fikirkan lah anak kecil itu atau tidak pun fikirkan lah orang sekeliling kalau-kalau perangai anak tidak terkawal.

12. Bila anak sudah berusia 9 bulan ke atas, Insya Allah mereka akan mula terbiasa. Jika diikutkan, waktu ini ibu bapa sepatutnya sudah memahami rentak anak mereka. Bolehlah kalau ibu nak duduk depan.

13. Daripada usia 12 bulan ke atas, waktu ini semakin senang. Cuma bila anak-anak dah petah bercakap, kehendak mereka lebih sedikit. Biasanya mereka sudah faham untuk meminta makanan, minuman atau sekurang-kurangnya tunjuk denganjari apa yang mereka mahu. Untuk usia ini kalau nak pasang DVD agak sesuai kerana mereka serba sedikit sudah memahami keadaan sekitar.

14.  Paling penting, hargailah masa bersama anak-anak. Sementara mereka masih hendak bersama dengan kita. Jangan diperlekehkan tempat duduk anak ini sebab kalau untuk penerbangan jarak jauh, untuk anak yang dah ada tempat duduk sendiri, lagi selesa ada tempat duduk anak. Anak akan tidur selesa, tidak meragam. Ibu bapa seronok orang sekeliling pun tidak naik pening.

15. Disebabkan kami juga ada menguruskan keluarga yang datang bercuti ke Australia dan New Zealand, banyak kali sangat berjumpa keluarga dengan anak kecil. Kesian, anak tidak pernah jalan jauh, tapi ibu bapa terlampau ‘ambitious’ nak berjalan sakan.

Sudahnya anak menangis, tidak sedap badan, tak nak duduk di tempat duduk anak. Macam-macam ragam sepanjang perjalanan jauh di sini. Bukan apa, peraturan kena ikut melainkan ibu bapa sendiri dah setuju, jika kena saman , mereka bayar.

16. Oh tidak juga lupa, tempat duduk anak ini boleh digunakan di atas bas. Ye, pada Januari baru-baru ini saya sekeluarga sekali lagi pergi menunaikan Umrah. Ketika itu anak sulung berusia 3 tahun 3 bulan (ini kali ke 2 kami bawa dia Umrah), anak kedua berusia 1 tahun 9 bulan dan saya mengandungkan anak nombor ketiga.

Sudah tentu tidak menang tangan kami walaupun ibubapa dan adik saya yang turut bersama kerjakan umrah memberikan menjaga anak-anak kami. Semasa dalam perjalanan ziarah, kami pasang juga tempat duduk anak untuk anak kami. Perjalanan dari Madinah ke Mekah dan kembali ke Madinah (setiap hala hampir 6 jam) Alhamdulillah, sangat mudah!

Sekarang ni anak ke tiga masih dalam pantang (hari ke 38 ketika artikel ini ditulis, 21 March 2017). Insya Allah akan kami praktikkan cara yang sama.

Memandangkan kami sekarang menetap di Australia, ketika pulang di Malaysia kami tetap mempraktikkan penggunaan car seat. Disebabkan malas nak angkut banyak-banyak, memang ada tempat duduk yang dibeli dan ditinggalkan di Malaysia, so bila pulang senang.

Model tempat duduk yang anak saya selesa pakai.

Itu sahaja setakat ini. Boleh tanya di ruangan komen jika ada persoalan.


Bermula Jual Bunga Dari Rumah, BloomThis Sasar Untuk Berkembang Dengan Bantuan Endeavor Malaysia

Permintaan untuk perniagaan hadiah dalam talian, BloomThis meningkat naik saban tahun. Dengan pertumbuhan 500% dalam masa dua tahun, BloomThis ketika ini telah membuat penghantaran lebih 100,000 tempahan dalam masa 12 bulan yang lalu.

Saat mereka mahu mengekalkan momentum pertumbuhan pada 2022, mereka turut menyasarkan untuk menerapkan  operational blueprint mereka di beberapa bandar di seluruh Malaysia sebelum berkembang secara regional dengan bantuan usahawan berpengalaman selepas melepasi Panel Pemilihan Tempatan (LSP) Endeavor Malaysia.

BloomThis ditubuhkan pada tahun 2015 oleh Giden Lim dan Penny Choo yang memulakan perniagaan mereka di apartmen tempat tinggal mereka di mana peti sejuk di rumah menjadi tempat simpan bunga dan bukannya makanan. Pasangan suami isteri ini melihat terdapatnya kekurangan dalam industri hadiah dan bunga; gubahan bunga yang membosankan, produk kurang berkualiti, customer experience yang tidak baik dan banyak lagi.

A post shared by Endeavor Malaysia (@endeavor_my)

Dengan usaha keras mereka membaiki industri ini, BloomThis menggunakan kelebihan yang mereka anda untuk kembangkan produk dan servis mereka dengan penghantaran hadiah dalam masa 4 jam sahaja.

BloomThis juga merupakan salah satu peserta untuk program ScaleUp Cohort 2 Endeavor Malaysia yang dilancarkan pada 2021. Sebagai syarikat pertama yang lulus program dan menjadi calon LSP, BloomThis bukan sahaja menunjukkan pertumbuhan tinggi tetapi mendapat daya tarikan, menambah bilangan pelanggan dan memenangi pelbagai anugerah sepanjang perjalanan mereka dalam program ini.

“Sejak kami menyertai program ScaleUp ini, kami bukan sahaja menerima mentor yang hebat tetapi usahawan hebat yang sanggup meluangkan masa untuk mengajar kami. Ia merupakan satu cabaran yang hebat untuk mengembangkan bisnes ini tetapi bersama Endeavor, kami mahu cipta momen indah dan kegembiraan untuk lebih ramai pelanggan di Asia Tenggara.

“Hasrat kami adalah untuk menghantar bunga dan hadiah ke serata Asia Tenggara dalam masa 1 jam kepada 1 juta pelanggan. Moga ia jadi kenyataan,” komen Giden dan Penny, pengasas bersama BloomThis.

Panel Pemilihan Tempatan ialah satu sesi pemilihan merit-based yang ketat bagi memilih peserta yang terbaik untuk memberi sokongan kepada mereka mencapai impian. Untuk sesi pemilihan ini, panel yang terlibat adalah Mentor Endeavor Gaurav Bhasin (Group Chief Strategy Officer dan CEO Malaysia Carousell Group), Loi Liang Tok (ketua kepengurusan di Pizza Hut Malaysia) dan Endeavor Entrepreneur See Wai Hun (CEO Juris Technologies & iMoney).

Ini beberapa artikel lain berkaitan Endeavor Malaysia sebelum ini. Baca pada pautan di bawah.

Endeavor Malaysia Pilih 8 Syarikat Untuk Program ‘ScaleUp Endeavor’

Endeavor Malaysia Lancar ScaleUp Endeavor Kedua Untuk Bantu ‘Startup’ Berpotensi Tinggi


Bermula Sebagai ‘April Fool’, Razer Secara Rasmi Bakal Keluarkan Pembakar Roti

Setiap kali menjelang 1 April yang sinonim dengan April Fool, pastinya setiap syarikat luar negara berlumba-lumba untuk menghasilkan jenama April Fool sebagai salah satu cara pemasaran untuk menarik perhatian orang ramai.

Razer selaku syarikat penawaran barangan dan aksesori gaming pada tahun 2013 pernah mengeluarkan sebuah jenama April Fool dimana mereka mengumumkan bakal mengeluarkan pembakar roti dengan jenama mereka. Meskipun rekaannya berjaya menarik perhatian peminat jenama ini namun umum tahu mereka tidak akan mengeluarkannya.

Enam tahun berlalu, CEO Razer, Min-Liang Tan mengumumkan mereka secara rasminya bakal mengeluarkan pembakar roti mereka sendiri yang dinamakan sebagai Razer Toaster.

Difahamkan idea ini hadir selepas Razer memuat naik sebuah status di laman Facebook serta disambut baik oleh para peminat sekaligus membuatkan Razer optimis untuk mengeluarkan pembakar roti.

Mungkin sesuatu yang unik namun agak menarik untuk menyaksikan bagaimana sebuah jenama yang sinonim dengan penawaran barangan dan aksesori gaming mengeluarkan pembakar roti. Mungkinkah ini permulaan buat Razer sebelum mengeluarkan lebih banyak lagi barangan kelengkapan di rumah?


Bermula Sebagai Hobi, Wanita Ini Tidak Sangka Minatnya Mampu Jana Enam Angka Menerusi Shopee

Kata orang rezeki tidak pernah salah alamat. Dalam pada itu, siapa sangka sesebuah minat mampu menjadi mesin wang kepada sesebuah keluarga. Situasi ini nampaknya benar-benar berlaku buat Zarini Jaafar berusia 41 tahun yang tidak sangka bahawa minatnya dalam berkebun mampu menjadi produk terlaris beliau setakat ini.

Untuk pengetahuan, sebelum ini sekitar tahun 2009 Zarini Jaafar aktif dalam menjual produk kecantikan secara dalam talian setelah memilih untuk bekerja daripada bank.

Lapan tahun kemudiannya, beliau bersama modal yang dimiliki memilih untuk menghasilkan produk dengan jenama beliau sendiri iaitu Darina yang seleksi produk yang terdiri daripada barangan termasuk skrub mandian dan losyen wangi.

Beliau seterusnya melebarkan sayap perniagaannya di Kelantan dengan mengeluarkan pes masakan yang disahkan halal di mana penduduk kampung di negeri tersebut menjadi tulang belakang dalam membantu bisnes beliau.

Dalam pada itu, langit tidak selalunya cerah. Bisnes Zarini nampaknya telah diuji sewaktu pandemik melanda di mana produk beliau gagal untuk mencapai sasaran pembelian yang tinggi baik dari segi saluran media sosial mahupun menerusi stokis.

Sehubungan dengan itu, Zarini tidak menunggu lama untuk kembali bangkit serta memilih unutk menumpukan penjualan produk di kedai Darina House pada platform Shopee. Seiring dengan minat beliau yang suka berkebun, beliau turut menyertakan produk hasil berkebun beliau pada platform Shopee.

“Saya sendiri selama ini memang menggunakan keratan buluh ini sebagai pancang untuk tanaman pokok saya di rumah. Pada suatu hari, saya memutuskan untuk menambah buluh pancang ini sebagai produk jualan di kedai Shopee saya, selain daripada produk Darina. Setakat 15 Disember 2021, saya telah menjual 15,489 set – dengan setiap set mengandungi 25 batang buluh, menjadikannya 387,225 batang buluh yang sudah terjual,” kata Zarini.

Beliau menambah bahawa buluh pancang itu sendiri telah menjana jualan lebih daripada RM50,000 pada tahun 2020, dan meningkat kepada lebih RM130,000 pada tahun ini.

Zarini juga berkongsi bahawa jualan tertingginya adalah pada bulan Jun dan Ogos tahun ini, seiring dengan musim Hari Raya Aidilfitri serta Hari Raya Aidiladha.

“Selain buluh pancang, saya juga menjual serunding ayam, serunding daging dan serunding ikan. Sebanyak 2,351 pek serunding telah terjual setakat ini,” tambahnya.

Bagi menghasilkan produk keluarannya, Zarini mengupah penduduk kampung di negeri Kelantan khususnya dari sekitar Pasir Mas dan Tumpat. Mereka tidak dapat bekerja akibat PKP. Mereka terpaksa berhenti merawat paip, membaiki rumah dan bekerja di bengkel buat sementara waktu. Pada masa ini, terdapat 20 orang penduduk kampung yang membantunya.

“Ramai penduduk kampung terlibat dalam penghasilan buluh pancang ini dan juga serunding. Walaupun semasa banjir, mereka akan membantu saya mengangkut buluh itu dan menghantarnya kepada kami menaiki bot. Komitmen mereka terhadap tugas ini benar-benar memberi inspirasi,” katanya sambil berkata bahawa hasil jualan di Shopee akan dikongsi sesama mereka.

Penduduk kampung membantu perniagaan Zarini dan mengharungi banjir demi mengumpul buluh dan memprosesnya bagi memenuhi permintaan yang semakin meningkat daripada pelanggan

Ketika ditanya mengenai ciri yang digunakannya di Shopee untuk membantu mempromosikan kedainya, Zarini berkata bahawa beliau masih fokus pada penggunaan Shopee Ads setakat ini.

Zarini berkata platform itu juga telah memberinya banyak peluang untuk memperoleh pendapatan dan mempromosikan jenamanya, bermula dengan pautan Seller Affiliate.

“Pada masa yang sama, saya kini telah menjadi penjual Bintang selama tiga bulan, dan baru-baru ini dilantik sebagai Shopee Affiliate Ambassador. Saya amat berterima kasih atas semua ini, kerana dengan menjadi duta, ia membolehkan saya membantu mempromosikan produk penjual lain juga serta memperoleh insentif.”

Mengulas mengenai jualan 12.12 yang telah disempurnakan baru-baru ini, Zarini berkata jualannya adalah baik dan beliau sudah pun mempunyai rancangan besar untuk tahun depan.

“Saya ingin membuka kilang tahun depan supaya dapat meningkatkan pengeluaran buluh pancang. Terdapat juga banyak produk lain yang saya ingin masukkan dalam katalog saya supaya lebih ramai orang dapat membeli dari kedai saya. Pada masa yang sama, saya berhasrat untuk fokus pada pes masakan Darina demi membantu dan menyokong pekerja kilang di kampung-kampung di sini,” katanya.

Rakyat Malaysia yang ingin membeli buluh pancang boleh mengunjungi kedai Zarini dan pada masa yang sama menyokong penjual tempatan lain di platform tersebut pada 1.1 Jualan Tahun Baru ini yang berlangsung dari sekarang hingga 1 Januari 2022.

Kempen ini bakal membantu para pembeli menyambut kedatangan tahun 2022 dengan menikmati harga terendah dan tawaran terbaik. Kunjungi Jualan Tahun Baru Shopee dengan melayari klik di sini.

Ketahui juga 7 langkah yang perlu dilakukan sekiranya laptop atau komputer anda dimasuki air banjir.

7 Langkah Yang Anda Perlu Lakukan Sekiranya Laptop Atau Komputer Terkena Banjir

Tiada Lagi Butang ‘Check Out’, MySejahtera Perkenalkan Fungsi MySJ Trace Bermula Hari Ini


Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak

Setiap kali memasuki bulan puasa atau Ramadan, pastinya telefilem arahan Mamat Khalid akan menemani kita. Bermula dengan 15 Puasa sehinggalah kepada telefilem terbaru pada tahun ini iaitu 18 Puasa di Kampong Pisang.

Telefilem yang mengisahkan tentang ‘geng plastik hitam’ daripada penduduk Kampong Pisang ini nampaknya berjaya membuatkan para penonton tidak kering gusi menontonnya.

Terbaharu, tular di media sosial apabila para netizen berkongsi gambar lucu menampilkan Bell Ngasri yang merupakan salah seorang pelakon dalam telefilem ini sedang membungkus makanan di belakang kedai.

Gambar yang disangka sekadar membuatkan para netizen tertawa ini nampaknya telah tular sehingga turut menjemput Jabatan Agama Islam Perak (JAIPk) untuk membuat rondaan di kedai berkenaan. Difahamkan kedai tersebut merupakan sebuah lokasi popular buat ‘geng plastik hitam’ serta turut menawarkan servis drive thru.

Serbuan yang dibuat nampaknya turut menarik perhatian netizen serta mengingatkan mereka kepada telefilem arahan Mamat Khalid ini.

Menerusi serbuan yang dibuat sekitar Ipoh, dilaporkan pihak JAIPk telah menjumpai beberapa individu yang sedang makan di kedai makan dan juga dalam kereta di siang hari pada bulan Ramadan.

Tular pada minggu ini apabila sebuah syarikat judi dengan selamba mempromosikan muzik video sempena Hari Raya Aidilfitri serta menyeru orang ramai untuk cuba berjudi dalam meraih wang berganda.

Selamba Promosi Perjudian Sempena Aidilfitri, Iklan Syarikat Judi Ini Buat Netizen Bengang

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya


Bermula Sebagai ‘Prank’ Tawar Airbnb Paling Teruk, YouTuber Ini Terkejut Terima Banyak Tempahan

Airbnb merupakan platform pilihan ramai untuk mendapatkan penginapan yang unik dengan harga berpatutan. Demi konten dan ‘prank’, YouTuber Passion Squad ini sengaja mencipta penginapan Airbnb paling teruk di dunia sebagai bahan jenaka.

Menerusi video yang dimuat naik, penginapan yang ditawar hanya menyediakan tilam, alas tilam, kabinet sisi, lampu dan dua gelas air dibawah pokok di tengah-tengah ladang.

Apa yang mengejutkan, penginapan paling teruk tersebut mendapat banyak tempahan. Disebabkan ia adalah prank semata-mata, maka mereka tidak mengambil sebarang tempahan.

Malah, mereka boleh peroleh keuntungan jika membenarkan orang ramai menempah penginapan tersebut tetapi tidak mereka memilih untuk tidak mengambil tempahan. Tambahnya, agak mengejutkan kerana ada yang mahu menempah penginapan bawah pokok.

Apa pendapat anda? Adakah anda mahu mencuba penginapan di bawah pokok dikelilingi alam semulajadi seperti ini?

Sementara itu, kami kongsikan beberapa artikel berkaitan tempat penginapan Airbnb yang anda boleh cuba pada pautan di bawah ini.

Penginapan ‘Unik’ Airbnb Di Petaling Jaya Ini Tawar Pengalaman Realiti Kehidupan Miskin Bandar

Airbnb Tawar Penginapan Di ‘Hotel Kentang Idaho’ Yang Sangat Unik

Lelaki Ini Kongsi Gambar Kediaman Airbnb Yang Ditempahnya Di Amsterdam


Bermula Sebagai Projek DIY, Dua Beranak Ini Dikejutkan Dengan Hadiah Lamborghini Aventador Sebenar

Memiliki Lamborghini pastinya merupakan impian buat hampir semua lelaki namun harganya yang terlalu tinggi antara yang membuatkan orang ramai berhenti berimpian untuk memilikinya.

Walau bagaimanapun, berbeza dengan dua beranak ini yang cuba merealisasikan impian mereka dengan membina Lamborghini Aventador mereka sendiri melalui projek DIY.

Semuanya bermula apabila Xander selaku si anak kepada Sterling Backus berimpian untuk memiliki Lamborghini Aventador. Tidak mahu menghampakan impian anaknya, Sterling Backus yang memiliki garaj dengan mesin cetak 3D memilih untuk memulakan projek pembinaan Lamborghini Aventador.

Difahamkan projek ini telah mengambil masa dua beranak ini selama setahun setengah bagi memastikan model yang dibangunkan dapat bergerak dengan lancar. Menariknya, Sterling Backus memilih untuk membangunkan bahagian luaran ‘Aventador’ mereka menggunakan material yang dicetak melalui mesin cetak 3D.

Belum sempat siap dibina, kerja mereka nampaknya berjaya dihidu lebih awal oleh Lamborghini melibatkan usaha keras mereka dalam membangunkan kereta impian bernilai $20,000 (RM81,374.00). Kos yang masih rendah berbanding sebuah Lamborghini Aventador sebenar yang bernilai $639,670 (RM2.6 juta).

Mengetahui dua beranak ini telah berhempas pulas dalam menghasilkan sebuah Lamborghini Aventador, pihak Lamborghini telah bersetuju untuk meminjam model Lamborghini Aventador sebenar kepada dua beranak ini selama beberapa minggu.

Reaksi anaknya sememangnya tidak dapat digambarkan apabila si bapa berjaya berpakat bersama pihak Lamborghini dalam membuat kejutan kepada anaknya pada pagi Hari Natal. Anda boleh tonton video di bawah untuk melihat perjalanan Sterling Backus dan Xander Backus dalam membangunkan sebuah Lamborghini Aventador versi tersendiri.

Lamborghini baru-baru ini telah memperlihatkan dengan model V12 Vision GT yang tampil dengan rekaan persisi kereta batman. Turut dikongsikan, enam Lamborghini Huracan telah disita Jabatan Kastam Malaysia.

Seakan Kereta Batman, Lamborghini Lancarkan Model Terbaru V12 Vision GT

Enam Kereta Lamborghini Huracan Disita Jabatan Kastam Malaysia


Bernard Arnault Berjaya Menjadi Manusia Ketiga Terkaya Dunia Mengatasi Warren Buffet

Jika sebelum ini, Kylie Jenner yang terkenal dengan kejayaan dan kekayaan beliau yang memiliki empayar sendiri iaitu Kylie Cosmetics, jenama pakaian dan lain-lain telah mengatasi pengasas Facebook, Mark Zuckerberg sebagai individu paling muda dalam sejarah bergelar bilionaire.

Kini, Ketua Pegawai Eksekutif Kumpulan LVMH Moet Hennessy Louis Vuitton, Bernard Arnault pula telah mengatasi Warren Buffet dalam Bloomberg Billionaire Indexs dengan nilai bersih kekayaan beliau sebanyak $83.1 bilion USD (~RM339 bilion).

Bernard Arnault telah menggantikan Warren Buffet pada kedudukan ketiga terkaya di dunia dan sekaligus merapatkan saingan dengan Bill Gates yang berada pada kedudukan kedua dengan kekayaan $98.3 bilion (~RM402.17 bilion) dan Jeff Bezos yang masih mengekalkan kedudukan beliau sebagai yang pertama terkaya di dunia dengan memiliki kekayaan dengan nilai bersih sebanyak $140 bilion (~RM572.78 bilion).

Peningkatan kekayaan Arnault adalah berdasarkan peningkatan sebanyak $14.5 bilion dalam rekod jualan LVMH yang mencecah $53.4 bilion USD pada tahun lalu. Buat pertama kalinya Arnault berada dalam kedudukan tiga teratas di dalam rekod kekayaan di dunia sejak Bloomberg Billionaire Indexs ini dilancarkan pada tahun 2012.

Bernard Arnault is the chairman of Louis Vuitton's parent company LVMH. He's added $14.5 billion to his fortune so far this year and is now worth $83.1 billion, according to the Bloomberg Billionaires Index. That's enough for him to edge past Warren Buffett and join the top three for the first time since our wealth ranking was launched in 2012. Most of Arnault's wealth is tied to his holdings of LVMH and Christian Dior, with shares of both jumping 20% this year after record sales, defying a slowdown in China.

A post shared by  Bloomberg (@bloombergbusiness) on Mar 6, 2019 at 10:37am PST


‘Berniaga Bukannya Mengemis’- Tindakan Baim Wong Marah Pak Cik Tua Raih Pelbagai Reaksi Netizen

Baru-baru ini tular sedutan video konten YouTube milik pelakon terkenal Indonesia, Baim Wong. Menerusi video terbabit, dapat dilihat Baim memarahi seorang pak cik tua dan seharusnya bekerja bukannya mengemis.

😔#baimwong #baimpaula #xyzbca knpa tiba2 jdi gini.

♬ bunyi asal – Dunia afrika – Dunia afrika

Balas @claudiaytr30 #baimwong marah sama bapak yg ngintilin baimwong,,

Bukan itu sahaja, Baim juga turut memberikan wang kepada ‘Grab Rider’ dihadapan pak cik tua tersebut. Hal itu mendapat perhatian netizen dan rata-rata netizen tidak setuju dengan cara Baim.

Rata-rata netizen berasa kecewa dengan Baim Wong yang kelihatan ‘biadab’ dan para netizen bersependapat jika dia tidak mahu membeli tidak perlu melabel pak cik tersebut sebagai pengemis.

Bukan itu sahaja, para netizen turut berasa kasihan dengan pak cik itu kerana ‘dihina’ sedemikian rupa. Malah, ada juga yang berpendapat sebaliknya dan mengatakan mungkin ada alasan tersendiri daripada tindakan Baim itu.

Menerima kecaman hebat netizen Indonesia dan Malaysia, Baim Wong telah menjelaskan hal sebenar yang terjadi. Menurutnya, ketika dalam perjalanan pulang, pak cik tersebut telah meminta wang kepadanya dan hal tersebut tidak dirakam.

Tegas dengan prinsip, Baim tidak mempedulikan rintihan pak cik tersebut dan meneruskan perjalanan pulang. Akan tetapi, pak cik itu mengikutinya ke rumah dan memanggilnya.

Lantaran itu, Baim yang tidak menyukai orang merendahkan diri untuk mendapat belas kasihan bertindak ‘marah’ pak cik tersebut. Malah, Baim juga menerima kecaman dengan hati terbuka jika ada pihak yang tidak menerima sikapnya kepada pak cik tersebut.

Sementara itu, video nyanyian Agnez Mo kembali tular di media sosial. Klik pautan di bawah untuk ketahui lanjut.

‘Teknik Nyanyian Patuh SOP’- Persembahan Agnez Mo Yang Kembali Tular Buat Netizen Terpukau

Kecuaian Punca Kemalangan Maut, Ahmad Dhani Tepati Janji Sara Enam Janda Sejak 8 Tahun Lalu

Muat Naik Konten Islamkan Seorang Lelaki, Tindakan YouTuber Ini Undang Pelbagai Reaksi Netizen


Cuti Sebulan Di Kampung, Ini Yang Saya Dapat Daripada Berniaga Nasi Di Tepi Jalan

Sebelum ini Vocket ada siarkan artikel aku pasal bagaimana Bangla boleh berjaya di Malaysia.

Baca: Berniaga Di Istanbul Buat Lelaki Ini Faham Kenapa Mat Bangla Boleh Berjaya Di Malaysia

Daripada respon yang aku baca di Facebook Page Vocket ada juga yang menghentam. Paling kelakar ada yang kata aku dah senang bolehlah cakap macam tu.

Sedangkan aku hanya menulis dari sisi positif serta pandangan aku sebagai orang yang merantau di bumi orang, Istanbul.

Mereka yang menghentam mungkin tidak tahu yang aku pun mula-mula dahulu macam Bangla dan Pakistan bawa tudung jual di hotel-hotel sekitar Istanbul.

Untuk membuktikan Malaysia ini adalah lubuk duit aku pun berniaga nasi daging dan nasi lemak pada waktu pagi di Kota Kemuning.

Walaupun aku pulang bercuti ke Malaysia sebulan setengah sahaja tetapi aku sempat berniaga selama sebulan. Jadi apa pengalaman yang aku dapat berniaga pagi selama sebulan?

1. Proses memasak boleh bermula 8 malam sehingga 10 malam atau bermula pukul 4 pagi sampai 6 pagi. Dalam kes aku, isteri aku memasak ikut situasi anak-anak tidur pukul berapa.

2. Kena bangun awal sebelum subuh, boleh sunat solat subuh yang mana nilainya lebih besar langit & bumi. Boleh subuh berjemaah disurau, yang mana nilainya sama seperti tahajjud sepanjang malam.

3. Dalam quran ada ayat yang menyarankan selepas subuh kita bertebaran mencari rezeki.

4. Aura pagi. Cuaca dan mood waktu pagi selalunya masih segar. Cuaca tak panas, udara nyaman.

5. Pukul 10 dah tutup kedai, pukul 11 dah siap kemas. Boleh tidur sekejap (qailullah) sampai pukul 12.

6. Pukul 12 tengahari sampai 6 petang boleh buat perkara dan bisnes lain.

Selesai hari pertama pagi tadi di Kota Kemuning. Balik Malaysia kali ni lama sedikit, sebulan setengah. Dari tak buat apa lebih baik cuba berniaga. Perkara menarik hari ini ialah hampir 70% makanan tidak terjual. Itulah namanya perniagaan, kerana kita bukan buat MLM.  Esok kita berniaga lagi, kita cuba lagi.

7:57am Nasi Daging Pendang dah sold out. Sekarang tinggal nasi lemak dan kuih-muih. Terima kasih yang sudi bagi sokongan dan share pasal Nasi Daging Pendang semalam.

1. Orang Malaysia memang suka makan pagi.

2. Makanan berat berlauk dan kuih-muih laku keras.

3. Orang berniaga makanan memang tidak akan menghadapi masalah kekurangan makanan di rumah. Inshaallah.

4.  Urusan jualan tunai harian (fast cashflow). Mana ada orang hutang beli nasi lemak.

5. Semua bangsa makan nasi lemak dan kuih-muih.

6. Kalau kena gaya dan rasa sedap, orang akan beli hari-hari. Tempah katering pun ada.

Tiada masa lepak waktu malam untuk encik-encik suami. Mesti puan-puan suri rumah suka kan?

Adat berniaga ada hari tak habis ada hari semua habis. Alhamdulillah hari ni buka 6:30am, pukul 9:30am semua dah habis.  Nasi daging pendang, nasi lemak, nasi kerabu, nasi berlauk, kuih-muih dan surat khabar.

1. Berniaga makanan tepi jalan ni kena banyak bersabar. Mula-mula berniaga ada 100 kereta lalu depan kedai kita, tetapi yang singgah sebiji kereta je.

2. Pasang banner besar-besar apa yang kita jual dan pilih jalan yang mempunyai trafik yang tidak begitu laju.

3. Sepanjang sebulan aku niaga, purata keuntungan bersih aku RM60-RM70 sehari. Sebulan bolehlah dapat RM1500 untung bersih. Agak rendah tetapi mungkin boleh bertambah jika buka secara konsisten.

4. Jika korang nak berniaga di tepi jalan tetapi rasa orang lain pandang hina, itu hanyalah halusinasi korang sahaja!

5. Jika rasa malu nak berniaga, tanya pada diri, malu tu boleh bagi duit tak?

Esok Sabtu, hari terakhir meniaga sebelum pulang ke Istanbul. Hari ni dah mula bagitau ‘regular customer’ lepas ni dah tak meniaga. Sedih sedikit sebab dalam tempoh sebulan pertama nilah baru nak bina keyakinan dengan pelanggan.

Meniaga di kawasan Kota Kemuning ni seronok sebab Melayu, Cina dan India semua beli makanan yang kami jual.

Jika korang nak meniaga tetapi tak tahu masak nak buat macam mana?

Jika korang tinggal di bandar, buat sahaja iklan di flat-falt cari tukang masak nasi lemak. Tidak mungkin dalam satu flat tu tiada yang pandai masak nasi lemak. Bonus besar jika orang tu pandai buat sambal nasi lemak sedap.

Buat iklan yang sama untuk pembuat kuih-muih. Lepas tu cari kedai-kedai orang Kelantan yang jual nasi kerabu atau nasi berlauk. Letak juga nasi kerabu dan nasi berlauk di kedai korang.

Korang bayar sahaja upah atau jual secara konsainan. Lebih banyak lauk, lebih banyak aneka kuih lebih mudah menarik perhatian pelanggan.

Korang hanya perlu jual tidak perlu bersusah payah memasak berjam-jam. Dapat juga membantu suri rumah menambah pendapatan.

Itu sahaja coretan aku kali ini dari Istanbul.

Ps: Terima kasih kepada mak aku yang banyak membantu dan isteri yang gigih memasak. Inshaallah kami (Aku Dan Istanbul) akan memulakan projek terbaru kami di Istanbul iaitu free delivery masakan Malaysia ke sekitar hotel-hotel Istanbul.

Menu setakat ini ialah :
1. Nasi Ayam Madu Istanbul
2. Nasi Lemak Ayam Madu Istanbul

Baca lagi: 4 Nasihat Bisnes Berharga Daripada Pemilik 4 Buah Kilang


10 Perkara Saya Belajar Tentang Berniaga Telur

“Anuar, lu ingat semua Cina meniaga untung saja kah, kami pun ada rugi maa, jatuh banyak kali juga maaa,” pesan mentor Tuan Kasih Anuar kepada beliau.

Lohong hitam membawa maksud kepercayaan yang dibina secara beperingkat, ianya memakan masa dan komitmen. Tahap demi tahap. Kesabaran akan terbentuk pada tahap ini.

Dari pemahaman konsep ini, maka Tuan Kasih Anuar telah membuat perkongsian pengalaman beliau hampir 15 tahun berkecimpung dalam dunia perniagaan yang tidak ramai ambil kisah, tidak popular, dipandang sinis oleh segelintir masyarakat, untung sen-sen.

‘Seminar Lohong Hitam’ telah berlangsung pada 6 November 2016 lepas di Shah Alam.

“Jika tuan puan perasan, pembukaan pasaraya di beberapa kawasan menunjukkan peningkatan yang agak ketara, kenapa? Pasaraya membekalkan produk keperluan, produk yang orang ramai sentiasa perlukan tidak kira ekonomi teruk macam mana sekalipun,” tegas beliau.

Ini di antara perkongsian beliau tentang bisnes telur yang pernah beliau jalankan, sehingga sekarang! Untung sen-sen tetapi berterusan dan stabil.

Bisnes telur tidak ramai yang tahu. Tetapi ianya sangat menarik apabila difahami.

Tuan Kasih memulakan bisnes telur di Ipoh. Pada asalnya beliau mengambil satu saiz sahaja daripada peniaga buah yang menjual telur di musim borong. Kemudian beliau mulakan dengan menjual sebanyak 200 tray sehari.

Belian ditingkatkan dengan saiz lain perlahan-lahan dan ambil stok daripada pemborong lama. Setelah kepercayaan terbina, pemborong tersebut telah memperkenalkan beliau dengan pemilik ladang.

Apabila ditanya kenapa memilih telur? Antara sebab-sebabnya adalah telur produk yang bercakap sendiri, tidak perlu diperkenalkan lagi, dapat menjimatkan masa dan emosi untuk mendidik pelanggan.

Margin keuntungan memang kecil, sen-sen, tetapi ini permainan ‘volume dan sustainable’. Pusingannya pun laju! Jadi beliau tidak terlalu risau. Makanan yang semua orang makan!

Jangka hayat ketahanan telur tidak terlalu singkat, bak kata beliau sederhana.

Antara beberapa lokasi yang sesuai untuk menjual atau membekalkan telur adalah seperti di gerai, kantin, pengusaha produk, kedai runcit , pasar dan lain-lain.

Tuan Kasih suka berurusan dengan makcik-makcik, beliau sering mendapat ‘free marketing, mouth to mouth’ kena dengan sifat telur, ‘riuh sekampung’. Jadi beliau hanya berikan servis yang terbaik supaya servisnya itu menjadi buah mulut makcik-makcik dan ini peluang terbaik untuk beliau meluaskan lagi pasaran telurnya.

Jumlah kasar, untuk margin keuntungan menjual telur bermula dari satu sen sehingga 15 sen sebiji. Ini bergantung siapa sasaran pelanggan kita dan dengan siapa kita ambil telur itu.

Pengeluar – 7-9 sen
Pembekal – 1 sen
Pemborong – 2 sen
Pengedar – 2-4 sen
Peruncit – 3-5 sen

Untuk lebih terperinci boleh rujuk dengan Tuan Kasih.

Nasihat Tuan Kasih, sekiranya baru bermula, dapatkan dari pengedar. Mulakan dengan kuantiti yang kecil tetapi berterusan. Sedikit demi sedikit tambah kapasiti tempahan.

Apabila kita telah yakin dengan kapasiti yang kita boleh beri, tunjuk komitmen dengan membuat tempahan yang tetap.

Contoh, setiap minggu, tempah 100 papan. Ini salah satu cara untuk mendapatkan kepercayaan pengedar sebelum beliau boleh memberi terus contact pengeluar. Mereka ada persatuan mereka sendiri! Jadi, berhati-hati jika mahu sailang!

Ini hanyalah pemahaman saya secara conceptual. Sekiranya ada sebarang pertanyaan, bolehlah bertanya terus kepada Tuan Kasih Anuar. Atau berjumpa beliau terus pada 11 Disember 2016 ini di Shah Alam.

Kebiasaannya, apabila kita sebagai pengedar baru, hampir majoriti bakal prospek sudahpun mempunyai pembekal sedia ada. Ini cabaran terbesar buat pengedar telur yang baru.

Ada ketikanya bakal prospek agak skeptikal dan kurang percaya dengan pengedar baru terutamanya dari segi kapasiti pembekalan, apakah mereka boleh penuhi permintaan jika mendapat tempahan mengejut secara mengejut.

Ini normal, jangan hairan jika mereka yang baru bermula mendapat amaran dari pemain-pemain lama. Berhati-hati sebelum menerjah.

Sebaiknya boleh memuatkan sehingga 200 papan telur. Ini supaya kos yang dilaburkan berbaloi dengan margin yang bakal diperolehi.

Pada peringkat awal Tuan Kasih menggunakan kereta Wira dan Exora. Sekarang, Alhamdulillah, sudah ada van. Stok yang banyak dihantar terus dengan lori dari ladang.

Dengan suhu bilik, telur yang disimpan boleh bertahan sehingga 21 hari. Manakala di dalam chiller boleh bertahan sehingga 2 bulan.

Ini asas, bina kepercayaan dengan semua pihak. Pembekal dan pelanggan, jaga kepercayaan mereka pada kita dengan baik.

Apabila kepercayaan telah terbina, nama akan datang dengan sendirinya, nama orang yang dipercayai. Pastikan komitmen yang diberikan dipenuhi, ini dapat meningkatkan lagi tahap disiplin kita.

Kajian pasaran adalah perkara wajib yang perlu dibuat dan difahami. Ini untuk kebaikan jangka masa panjang.

Jaga servis, penuhi komitmen yang diberi, jaga mulut dan jaga hati. Ini perkara dalaman yang paling asas!

BACA: 6 Idea Perniagaan Modal Rendah Dengan Pulangan Bersih RM10,000 Sebulan


16 Langkah Buat Tuntutan Insuran Bila Kereta Anda Kemalangan

Bulan 5 tahun ini kereta MyVi saya dilanggar dari arah sisi belakang belah kanan oleh sebuah trailer. Kemalangan tersebut berlaku ketika saya baru pulang dari urusan kerja di Port Klang.

Ketika itu saya sedang memandu kereta di laluan sebelah kiri. Secara tiba-tiba, sebuah trailer dari laluan kanan memasuki laluan saya dan terus melanggar bahagian belakang belah kanan kereta saya.

Alhamdulillah, saya yang ketika itu sedang sarat mengandung 8 bulan tidak mengalami sebarang kecederaan fizikal. Walau bagaimanapun, bumper belakang belah kanan kereta saya rosak teruk.

Sejurus selepas dilanggar, saya memberhentikan kereta di bahu jalan untuk mengambil details trailer yang melanggar saya. Saya snap gambar trailer dan nombor plat trailer tersebut. Saya snap juga gambar lokasi kejadian dan terus menyuruh driver trailer tersebut untuk membuat laporan polis di Balai Polis Trafik Klang Selatan sebelum saya memandu kereta saya ke balai polis tersebut untuk membuat report polis.

Setelah membuat laporan polis di kaunter pendaftaran, saya naik ke tingkat 1 untuk berjumpa dengan Sarjan yang akan membuka kertas siasatan untuk kes saya.

Semasa sesi soal siasat dengan Sarjan tersebut, beliau ada memberitahu saya kes-kes kemalangan jalanraya yang melibatkan trailer di kawasan Port Klang ini, setelah kemalangan berlaku si pemandu trailer kebanyakkannya tidak hadir ke balai polis untuk membuat laporan.

Ini berbeza dengan kes kemalangan jalanraya yang melibatkan kenderaan persendirian. Pemilik kenderaan persendirian akan datang membuat laporan polis kerana risau mereka akan disaman dan disenarai hitamkan jika gagal berbuat demikian.

Pemandu trailer dan lori lazimnya memandu kenderaan yang didaftarkan atas nama syarikat tempat mereka bekerja dan bukannya atas nama mereka sendiri. Sebab itulah ramai pemandu-pemandu trailer dan lori akan mengambil sikap lepas tangan dengan tidak membual laporan polis sebaik sahaja kemalangan jalan raya berlaku.

Sekiranya pemandu yang melanggar kenderaan kita tidak membuat laporan polis, pihak polis akan mengeluarkan saman ke atas syarikat yang mana kenderaan tersebut didaftarkan untuk wakil syarikat tersebut hadir ke Mahkamah bagi sesi perbicaraan kes tersebut.

Sekiranya wakil pihak syarikat GAGAL hadir ke mahkamah ketika sesi perbicaraan berlangsung, di bawah seksyen 53(2) Akta Pengangkutan Jalan 1987, Mahkamah boleh mengeluarkan waran tangkap terhadap wakil syarikat tersebut.

Saman dan waran tangkap inilah yang menyebabkan pemilik kenderaan persendirian akan hadir ke balai polis untuk membuat laporan polis sejurus sahaja selepas sesuatu kemalangan berlaku.

Hal ini berbeza apabila kemalangan melibatkan kenderaan milik syarikat yang dipandu oleh pekerja atau pemandu sesebuah syarikat tersebut.

Rata-ratanya pemandu kenderaan yang didaftarkan atas nama syarikat ini sering mengambil sikap lepas tangan dengan tidak membuat laporan polis sebaik sahaja kemalangan berlaku kerana tidak mahu menanggung kesusahan seperti pemotongan gaji dan tindakan tatatertib oleh syarikat tempat mereka bekerja.

Sekiranya pihak yang melanggar tidak membuat laporan polis, kos kerosakan kereta saya akan ditanggung sepenuhnya oleh insurans kereta saya.

Kesannya, No Claim Discount (“NCD”) kereta saya akan terjejas. Sekarang ini NCD kereta saya sudah maksimum. Jika pemandu trailer tersebut tidak membuat laporan polis, maka tahun depan bila saya renew insurans kereta, saya perlu membayar harga penuh polisi insurans tersebut tanpa potongan NCD lagi.

Setelah selesai sesi siasatan, pihak polis mengambil gambar kerosakan kereta saya. Seminggu kemudian, keputusan siasatan kes dikeluarkan dan pihak polis telah menyaman pemilik syarikat trailer tersebut yang telah melanggar kereta saya. Pemandu trailer tersebut bagai manapun tidak membuat laporan polis.

Masa tu saya dah mula risau, selepas kemalangan berlaku saya tidak mengambil nombor telefon dan butir-butir pemandu tersebut. Saya memberhentikan kereta di bahu jalan masa tu. Jalan raya tengah sibuk dengan trailer yang banyak dan kereta yang dipandu laju-laju baru balik kerja.

Saya hanya snap gambar trailer dan nombor plat trailer tersebut sahaja dan terus bergerak ke balai polis. Habislah NCD saya next year dah back to 100%. Saya perlu membayar harga penuh polisi insurans kereta saya walaupun pemandu trailer tersebut yang salah dan melanggar kereta saya.

Semasa menghantar kereta ke Perodua Service Centre untuk dibaiki, saya dimaklumkan oleh Pegawai Penyiasat (“IO”) kes saya yang pemandu trailer tersebut telah datang ke balai untuk membuat laporan polis.

IO tersebut telah menelefon syarikat trailer tersebut didaftarkan dan meminta pihak syarikat mengarahkan pemandu trailer tersebut datang membuat laporan polis.

Alhamdulillah, kereta saya dapat dibaiki dengan semua kos perbelanjaan ditanggung sepenuhnya oleh pihak insurans trailer yang melanggar kereta saya tersebut. Banyak juga kos nak tukar bumper, ketuk dan cat semula kereta saya. Jumlah kos keseluruhan RM3700.00.

Bagi mereka yang terlibat dalam kemalangan jalan raya (untuk kes yang melibatkan kerosakan kereta sahaja dan tiada sebarang kecederaan fizikal) berikut saya senaraikan langkah-langkah yang perlu diambil dalam membuat laporan polis dan tuntutan insurans:

1. Sejurus selepas kemalangan berlaku, berhentikan kenderaan anda di bahu jalan dan pastikan kenderaan anda tidak menghalang lalu lintas.

2. Keluar dari kenderaan untuk memeriksa kerosakan kenderaan anda dan mengambil details pihak yang melanggar atau kenderaan yang anda langar.

3. Ambil gambar kenderaan yang melanggar @ dilanggar, nombor plat kenderaan yang melanggar @ dilanggar, roadtax kenderaan yang melanggar @ dilanggar.

4. Dapatkan details pemandu kenderaan yang yang melanggar @ dilanggar.

Sebaiknya minta ic mereka dan snap gambar ic mereka. Sekiranya mereka enggan untuk memberikan kerjasama, nyatakan kepada mereka di bawah seksyen 52 (1) Akta Pengakutan Jalan 1987, anda mempunyai hak di sisi undang-undang sebagai orang yang dilanggar untuk mendapatkan details pihak yang melanggar.

Seksyen 52 (1) Akta Pengakutan Jalan 1987 menyatakan seperti berikut:

Kewajipan berhenti jika berlaku kemalangan

52. (1) “Jika dalam apa-apa hal, disebabkan adanya suatu kenderaan motor di sesuatu jalan, suatu kemalangan berlaku, pemandu kenderaan motor itu hendaklah berhenti dan, jika dikehendaki berbuat demikian oleh mana-mana orang yang mempunyai alasan yang munasabah bagi menghendaki sedemikian, memberikan nama dan alamatnya dan juga nama dan alamat pemunya dan nombor pendaftaran kenderaan motor itu”.

5. Dapatkan nombor telefon pemandu kenderaan yang yang melanggar @ dilanggar.

Untuk memastikan pemandu tersebut tidak memberikan nombor telefon palsu, minta pemandu tersebut keluarkan hp mereka dan suruh pemandu tersebut “missed call” hp anda.

Yang ni saya sendiri dah banyak kali “terkena”. Bila minta no hp, pemandu kenderaan yang melanggar akan bagi entah apa-apa nombor yang bila kita call balik selepas kemalangan tersebut, nombor hp yang diberikan itu tidak wujud atau tidak dapat dihubungi.

6. Sekiranya kenderaan anda masih selamat untuk dipandu, segeralah memandu kenderaan anda ke balai polis trafik yang berhampiran untuk membuat laporan polis.

Sekiranya kenderaan anda sudah tidak selamat untuk dipandu, telefon hotline syarikat insurans kereta anda bagi mendapatkan khidmat tow truck dari pihak insurans.

JANGAN sesekali tergopoh gapah dengan memberikan keizinan kepada ulat-ulat tow truck yang datang ke tempat kemalangan dan menawarkan khidmat towing ke bengkel mereka.

7. Pegawai Penyiasat / Penolong Pegawai Penyiasat / Ketua Polis Balai atau mana-mana Sarjan di Balai yang menerima repot polis anda akan menjalankan siasatan awal bagi kes kemalangan jalan raya tersebut.

Pegawai Penyiasat (IO) kes akan merakam percakapan anda dan saksi, mengambil gambar kenderaan terlibat dan mendapatkan dokumen-dokumen berkaitan serta menjalankan siasatan di tempat kejadian dan menyediakan rajah kasar sekiranya kejadian berlaku di kawasan pentadbiran balai yang menerima repot.

8. Pegawai Penyiasat akan mengeluarkan keputusan kes dalam masa 15 hari selepas kemalangan. Salinan report akan dibekalkan serta merta atau tidak melebihi 3 hari bekerja manakala bagi rajah kasar dan gambar kemalangan adalah tidak melebihi 15 hari.

9. Selepas keputusan kes, lakaran rajah kasar dan gambar kemalangan dikelurakan oleh pihak polis, anda boleh datang semula ke balai polis tempat anda membuat laporan tersebut untuk membeli salinan keputusan kes, lakaran rajah kasar dan gambar kemalangan bagi kegunaan tuntutan insurans untuk kos membaiki kerosakan kereta anda.

10. Tuntutan kerosakan kereta terhadap pihak insurans yang melanggar kenderaan anda hendaklah dibuat secepat mungkin.

Dalam kes saya, saya menghantar kereta saya ke Pusat Service Perodua untuk dibaiki pada bulan October iaitu kira-kira 5 bulan selepas dari tarikh kemalangan berlaku.

Sekiranya ada delay dalam membuat tuntutan insurans, anda perlu membuat surat kepada pihak insurans untuk memaklumkan sebab kelewatan dalam membuat tuntutan kerosakan kereta.

Seperti dalam kes saya, saya menghantar surat kepada pihak insurans memaklumkan kelewatan dalam membuat tuntutan kerosakan kereta adalah disebabkan saya cuti bersalin.

11. Sebaiknya hantar kereta anda untuk dibaiki di service centre.

Jika kereta anda yang dilanggar model Honda, hantar ke Service Centre Honda bagi memastikan kerosakan kereta anda dibaiki dengan sempurna dan segala spare parts digantikan dengan spare parts yang asli model keluaran kereta anda.

12. Apabila anda menghantar kereta anda untuk dibaiki di Service Centre, bagi mempercepatkan proses tuntutan insurans dan membaiki kerosakan kereta anda, pihak Service Centre lazimnya akan membuat tuntutan kos kerosakan kereta ke atas insurans kereta anda.

Kemudianya, pihak insurans kereta anda yang akan membuat tuntutan ke atas insurans pihak kenderaan yang melanggar anda.

Jangan risau, NCD insurans kereta anda tidak akan terjejas!

13. Selain daripada kos membaiki kerosakan kereta, anda juga layak untuk menuntut Loss of Use daripada pihak insurans.

Tuntutan bagi Loss of Use adalah tuntutan yang dibuat oleh pihak yang dilanggar terhadap syarikat insurans pihak yang melanggar bagi kos kenderaan gantian selama mana kenderaan anda yang dilanggar berada di bengkel bagi urusan repair.

Loss of Use juga bertujuan untuk memberikan wang pampasan kepada anda bagi kos pengangkutan yang terpaksa anda bayar selama mana kenderaan anda tidak boleh digunakan.

14. Ada sesetengah bengkel yang menyediakan kereta gantian untuk anda gunakan.

Namun, bukan semua bengkel ada khidmat itu.

Service Centre contohnya tidak menyediakan khidmat kenderaan gantian untuk anda. Jadi, anda boleh membuat tuntutan Loss of Use daripada pihak insurans kenderaan yang melanggar kenderaan anda.

15. Setelah kereta anda siap dibaiki oleh pihak Service Centre, anda hanya perlu memaklumkan kepada pihak Service Centre yang anda ingin membuat tuntutan untuk Loss of Use.

Pihak Service Centre akan menyediakan laporan lengkap beserta dengan salinan dokumen yang diperlukan untuk tuntutan anda.

Kebiasaanya laporan dan dokumen untuk tuntutan Loss of Use ini akan dikeluarkan dalam masa 3-5 hari bekerja setelah kereta anda siap dibaiki.

16. Hantar dokumen dan laporan tersebut ke syarikat insurans kenderaan yang melanggar kenderaan anda untuk diproses.

Dapatkan details officer in charge untuk tuntutan Loss of Use anda dan buat follow up dari semasa ke semasa.

Lazimnya pihak insurans akan mengambil masa 2 minggu hari bekerja untuk memproses tuntutan Loss of Use anda sebelum membuat pembayaran kepada anda.


Bernilai 40 Sen Sehari, Sunway Lagoon Tawar Pas Tahunan Bermula Hari Ini Buat Netizen Teruja

Setiap kali tibanya hujung minggu, pasti ibu bapa pening kepala mahu bawa anak-anak bercuti. Apa kata kalau bawa anak-anak anda setiap minggu ke Sunway Lagoon?

Sebenarnya anda boleh berseronok dan nikmati masa terluang bersama rakan-rakan dan keluarga di taman tema air tanpa had. Buat anda yang tertanya-tanya, kami ingin beritahu anda bahawa Sunway Lagoon tawar tiket masuk serendah 40 sen sehari untuk pemegang pas tahunan.

Murah, bukan? Maksudnya, tiket serendah 40 sen sehari apabila anda membeli pas tahunan selama tiga tahun dengan harga RM365 sahaja. Bagi pas tahunan selama dua tahun hanya RM315 manakala tempoh setahun, RM229 sahaja.

Malah, setiap resit pembelian RM500 ke atas pula membolehkan pengunjung membuat pembayaran secara ansuran selama enam bulan. Sementara itu, mereka yang ingin memperbahrui pas tahunan layak untuk membeli dengan harga bermula dari RM199 untuk tempoh setahun. Berbaloi atau tidak?

Buat anda yang berminat untuk dapatkan tawaran ‘awesome’ ini, anda boleh dapatkan di Blue Concourse, Sunway Pyramid. Tawarn ini hanya selama 5 hari sahaja iaitu bermula pada hari ini, 20 Ogos sehingga 24 Ogos 2020 dari jam 10 pagi hingga 10 malam. Jangan lepaskan peluang anda untuk rebut peluang ini.

Selepas berseronok di Sunway Lagoon pastinya anda berasa lapar, jadi kami kongsikan beberapa tempat makan untuk anda cuba pada pautan di bawah ini.

5 Tempat Makan ‘Murah’ Dan Sedap Di Kota Damansara

7 Tempat Makan Malam Dengan Pemandangan Menarik Hanya Di Lembah Klang

5 Tempat Makan Dengan Set Tengahari Bawah RM15 Sekitar Kuala Lumpur


Bernilai Hampir RM1 Juta, Polis Rampas 1,900 Sijil Vaksin COVID-19 Dipercayai Palsu Di Marang

Mulai menyerang dunia pada akhir tahun 2019 serta disahkan sebagai pandemik, wabak COVID-19 sememangnya jelas menjejaskan kesihatan serta ekonomi dunia.

Situasi yang berlaku turut mendesak pihak kerajaan untuk menawarkan vaksin sejak awal tahun lalu secara percuma buat seluruh penduduk Malaysia sebagai langkah untuk mengurangkan risiko serta penyebaran wabak penuh merbahaya ini.

Di sebalik pemberian percuma yang ditawarkan, nampaknya masih terdapat pihak yang cuma mengambil kesempatan dengan menjual sijil vaksin yang dipercayai palsu dengan harga sekitar sehingga RM500 khusus buat mereka yang mahu mendapatkan sijil tanpa perlu suntikan vaksin.

Polis merampas 1,900 sijil vaksin Covid19 bernilai hampir sejuta ringgit dipercayai palsu yang DIKELUARKAN oleh sebuah klinik swasta di Marang kepada anti vaksin. Seorang Doktor lelaki berusia 51 tahun dicekup bagi membantu siasatan. Setiap sijil dijual RM400-500. @BuletinTV3 pic.twitter.com/hf8FKVa8b3

— Mohd Ishak Abdillah Ngah (@ShaqNewsMPB) January 10, 2022

Menerusi perkongsian Twitter @ShaqNewsMPB, dilaporkan kes ini berlaku di sebuah klinik swasta di Marang melibatkan seorang doktor berusia 51 tahun. Lebih mengejutkan ramai, pihak polis sudah berjaya merampas 1,900 sijil vaksin COVID-19 palsu menerusi serbuan yang dijalankan.

Insiden yang berlaku nyata membuatkan para netizen kurang senang mengetahui terdapat doktor yang sanggup mengambil kesempatan atas penjualan sijil vaksin COVID-19 yang dipercayai palsu tersebut. Berikut merupakan respon netizen mengenai isu yang berlaku.

Pengkhianat negara! Selain tarik balik lesen pengamal perubatan individu dan swasta, hukuman berat perlu dilaksanakan! https://t.co/2Z9RZQmsH9

— Dr Rashdan Roslan 🇲🇾 (@RashdanRoslan_) January 10, 2022

"..astaghfirullah. Orang lain punya la susah payah jaga keselamatan diri dan keluarga, antivax ni pula senang-senang je guna sijil palsu. Kalau Covid-19 ni kena dekat kaum keluarga antivax je takpe la juga..hmm.." https://t.co/850EWwnw8Q

Trace all the names in the records too😃😃😃 https://t.co/HXUXqN90pw

— Syakirah Yuslan (@schayuslan) January 10, 2022

Setakat ini, doktor berkenaan dikatakan telah dicekup bagi membantu siasatan lanjut. Para netizen turut meluahkan rasa risau memikirkan jumlah sijil yang sudah berjaya ‘dibeli’ golongan antivaksin semata-mata untuk tidak mendapatkan suntikan vaksin tanpa syarat dibenarkan pihak KKM.

Baru sahaja varian Omicron menyerang dunia, timbul pula varian terbaru gabungan Delta dan Omicron yang dinamakan sebagai Deltacron.

Gabungan Delta Dan Omicron, Saintis Sahkan Penemuan Varian Deltacron Di Cyprus

Didakwa Masih Belum Dapatkan Vaksin Walaupun Satu Dos, YB KJ Tampil Jelaskan Perkara Sebenar


Beroperasi Hampir 20 Tahun, Delicious Group Tutup Semua Cawangan Restorannya Secara Rasmi

Restoran Delicious merupakan antara restoran kegemaran ramai kerana menyajikan pelbagai hidangan menarik dan sedap. Namun, berita yang akan disampaikan ini pasti akan membuat pelanggan setia restoran Delicious berasa sedih.

Menerusi satu kenyataan oleh Delicious Group, kesemua cawangan restoran Delicious telah ditutup secara rasmi semalam. Pengumuman tersebut telah dibuat menerusi Facebook rasmi Delicious Group.

Pada awal tahun, pihak Delicious Group telah memutuskan untuk henti operasi dan tutup kesemua restoran Delicious. Akan tetapi, pelaksaan Perintah Kawalan Pergerakan menjadi sebab penutupan ditangguhkan bagi membenarkan pelanggan dapat menikmati hidangan mereka sebelum ditutup dan membantu para pekerja di waktu yang sukar ini.

Kini, pihak Delicious Group telah tutup operasi restoran-restorannya dan berterima kasih kepada para pelanggan kerana sentiasa menyokong restoran Delicious sepanjang tahun beroperasi.

Apakah menu yang menjadi kegemaran anda di Delicious? Kongsikan kenangan anda bersama keluarga atau apa sahaja kenangan terindah anda bersama Delicious di ruangan komen.

Sementara itu, kedai ‘bubble tea’ di SS15 kini mula mati dan apa kata anda klik pautan di bawah untuk ketahui lebih lanjut.

Bubble Tea Street Di SS15 Subang Jaya Kini ‘Mati’ Kerana Kurang Pelanggan

Berdepan Kerugian Kerana COVID-19, Genting Malaysia Bakal Buang Pekerja Dan Struktur Semula Operasi

Unik Dan Kreatif, AnCasa Hotel Perkenalkan Pakej ‘Work From Hotel’ Serendah RM99


Beroperasi Lebih 40 Tahun, Restoran Cina Muslim Di Klang Ini Wajib Dicuba Penggemar Makanan Cina

Klang dikenali sebagai Bandar di Raja dan merupakan antara destinasi meriah setiap kali tiba bulan Ramadan dan Syawal. Almaklumlah, ramai yang membeli kelengkapan Hari Raya di sini.

Untuk pengetahuan anda, terdapat sebuah restoran Cina muslim yang terkenal dalam kalangan penduduk Klang. Restoran TSY Claypot Kari Mee ini dimiliki oleh Anwar Tho Bin Abdullah dan telah beroperasi lebih 40 tahun.

Dinner berdua je……..alhamdulillah…kenyang sampai esok #bestmeekariinklang #kitamakanbihunkari #honeylemon

A post shared by  norhanizah mohamad salleh (@norhanizah_mohamad_salleh) on Jul 5, 2018 at 4:46am PDT

Bila sorang member nak diet.. so kite respect dia and plan nak makan kat tempat yang tak heavy.. tapi al-kisahnya bila cik driver silap jalan.. salah masuk simpang.. so… Memang inilah santapan diet untuk dinner kita ya… Thanks gurls 😘😘😘

A post shared by  B.E.L.L.A.L.E.A.N.A (@bellaleana) on Nov 14, 2017 at 4:24am PST

Wok hey. With heat like this, the food remains hot till the last drop

A post shared by  Adrian Wong (@muhammadadrianw) on Jul 9, 2017 at 6:30am PDT

Mee kari claypot merupakan menu terkenal di restoran ini dan terdapat pelbagai jenis makanan Cina yang anda boleh cuba di sini seperti mee Hokkien dan banyak lagi. Anda yang ingin nikmati makanan Cina rasa asli kena cuba di sini.

Restoran ini terletak di 10, Jalan Goh Hock Huat, Kawasan 18, 41400, Klang Selangor. Bagi anda yang ingin mencuba nikmati hidangan enak di restoran ini, ia beroperasi setiap hari pada jam 6.30 petang hingga 1 pagi kecuali hari Selasa.

Tunggu apa lagi, jika anda ke Klang jangan lupa singgah ke sini. Selamat mencuba!

Sementara itu, kami kongsikan beberapa restoran menarik yang anda boleh cuba pada pautan di bawah ini.

Tidak Perlu Ke Thailand, Restoran Thai Di Ampang Ini Tawar Keunikan Hantar Makanan Guna Bot Laju

5 Tempat Makan ‘Murah’ Dan Sedap Di Kota Damansara

7 Tempat Makan Malam Dengan Pemandangan Menarik Hanya Di Lembah Klang


Beroperasi Tanpa Lesen, Taman Tema Air Di Bertam Diarah Tutup Sementara

Taman Tema Air Bertam Resort & Water Park di Kepala Batas yang baru sahaja dibuka kepada umum pada 15 Disember lalu telah diarah tutup buat sementara waktu bermula semalam.

Difahamkan, arahan penutupan itu dibuat Majlis Bandaraya Seberang Perai (MBSP) selepas mendapati premis berkenaan dipercayai beroperasi tanpa lesen hiburan bagi aktiviti taman tema air.

MBSP dalam satu kenyataan berkata, pemeriksaan pertama ke atas taman tema itu dibuat pada 16 Disember lalu sebelum mendapati pemilik tidak mempunyai lesen sekali gus melanggar syarat Enakmen Hiburan Dan Tempat-Tempat Hiburan 1998.

Malah, pihaknya sudah beberapa kali membuat pemeriksaan bermula pada 16 Disember dengan kali terakhir pada 27 Disember lepas serta satu notis kompaun dikeluarkan ketika pemeriksaan selain meminta pemilik menghentikan perniagaan dalam tempoh tujuh hari.

Namun, pihak pengurusan didapati masih gagal mematuhi arahan tersebut menyebabkan satu tindakan penutupan dibuat kira-kira jam 9.40 pagi semalam. Premis ini akan dibenarkan untuk dibuka semula setelah semua prosedur dipatuhi demi keselamatan & kemaslahatan penduduk Seberang Perai.

Malah, CCC (Certificate of Completion and Compliance) atau dalam bahasa melayu, Sijil Penyiapan dan Pematuhan juga belum diperolehi oleh itu tidak sepatutnya Taman Tema Air ini dibuka kepada umum. Kelulusan CCC bukan hanya terletak kepada kelulusan jabatan dalaman MBSP namun jabatan serta agensi luar juga.

tutup pulak dh waterpark bertam..lesen x dak

Terdahulu, tular beberapa rakaman video pengunjung yang tidak puas hati atas tindakan MBSP menutup serta merta taman tema itu kerana mereka sudah membeli tiket. Malah, pengunjung mendakwa tertipu dengan pihak pengurusan taman tema berkenaan kerana beroperasi tanpa lesen sekali gus tidak peduli mengenai keselamatan pengunjung.


Berpada-pada Mengemaskini Status, Nasihat Si Ayah Yang Kehilangan Anak

Nota Editor: Nasihat ini adalah  lanjutan daripada kisah pasangan Shafiq Abu Bakar dan Nurun Najat yang telah kehilangan cahaya mata mereka. Ia mengisarkan pengalaman penulis yang teruja untuk menimbang cahaya mata lalu sering mengemaskini kisah-kisah beliau di media sosial. Di dalam keterujaan tersebut, penulis terlepas pandang beberapa perkara yang menyebabkannya ditegur oleh Allah. Kami kongsikan disini dengan izin daripada penulis. Semoga nasihat ini menjadi tauladan dan ingatan untuk kita supaya lebih berpada-pada didalam sesuatu tindakkan.

Kagum dengan kawan-kawan yang tidak pernah kemaskini kehidupan masing-masing di Facebook. Sedar-sedar sudah ada dua orang anak. Ini patut dicontohi. Teguran Allah yang lepas patut dijadikan ikhtibar.

Siapa yang tidak gembira apabila mendapat tahu yang kita akan menerima cahaya mata. Setiap bulan, setiap minggu kalau boleh setiap masa mahu kemaskini. Setiap kali pergi check-up saya akan kemaskini untuk beritahu semua orang.

Belum lahir ke dunia lagi si Kecil ini, saya sudah kemaskini bermacam-macam. Pergi beli-belah baju dan keperluan dia pun saya kemaskini di Facebook. Apa-apa artikel yang saya baca tentang si Kecil akan saya kemaskini di Facebook. Dengan harapan orang lain tahu saya bakal menimang cahaya mata.

Ada rakan-rakan saya yang masih tidak punyai rezeki menimang cahaya mata sedang membaca status saya.

Apa perasaan mereka bila membaca status saya?

Tambahan pula apabila mereka lebih awal berkahwin daripada saya.

Itu kesilapan terbesar saya. Ya, saya tidak peduli. Saya masih lagi memuatnaik foto baju dan kelengkapan baby. Kemaskini bermacam-macam status tentang si kecil ini yang saya fikir semua orang kena tahu (sebenarnya mereka tidak mahu tahu pun).

Allah nampak dan tahu niatku tidak betul. Lalu dia menegur. Di saat waktunya telah tiba untuk si kecil itu menjengah ke dunia. Allah menjemputnya pulang ke tempat asalnya.

Sudah pasti akan di muatnaik dan dikemaskini tentang si kecil itu. Mungkin saya tidak sedar yang saya sudah mengguris perasaan rakan-rakan yang belum dikurniakan rezeki cahaya mata.

Ini hanyalah sekadar perkongsian untuk dijadikan tauladan daripada pengalaman saya sendiri.

Mohon maaf jika ada yg terasa hati dengan saya. Niat saya bukan mahu perlekehkan sesiapa. Ini pengalaman saya.

LIKE dan FOLLOW Vocket di Facebook serta Instagram


Berpakaian ‘Akatsuki’ Untuk Raih Sokongan, Cara Ahli Politik Ini Pancing Undi Dipuji Unik

Sebelum mengundi, rata-rata ahli parti politik pastinya akan mengadakan kempen pilihan raya bertujuan untuk menyebarkan manifesto serta ‘memancing undi’ rakyat. Semasa berkempen, baju bercorakkan logo parti politik masing-masing turut diperagakan bagi menghangatkan lagi suasana berpolitik.

Namun, situasinya lain pula di Peru apabila seorang lelaki juga merupakan ahli politik bagi parti Partido Popular Cristiano (PPC) bernama Jorge Hugo Romero, kini menjadi perbualan di seluruh dunia selepas dia mengadakan kempen pilihan raya dengan cara unik iaitu berkempen sambil memakai baju Akatsuki (organisasi ninja dalam anime Naruto).

Difahamkan, pada 11 April yang lalu, satu pilihan raya sudahpun diadakan di Peru bagi menggantikan presiden mereka iaitu Francisco Sagati. Pilihan raya tersebut diadakan dengan SOP yang ketat bagi melindungi pengundi daripada COVID-19. Seramai 18 calon disenaraikan layak bertanding bagi jawatan presiden Peru termasuk Alberto Beingolea, pemimpin parti PPC.

Ini memberi peluang untuk Romero masuk dalam parlimen. Imbas kembali sebelum pilihan raya itu diadakan, pelbagai cara telah Romero lakukan untuk meraih undi kerana dia juga bertanding bagi parlimen kawasan Andean. Sedar akan rata-rata anak muda tempatan yang meminati anime, Romero telah menngambil kesempatan itu untuk berkempen sambil memakai baju Akatsuki.

A post shared by Jorge Hugo Romero (@jorgehugoromero81)

Romero juga beranggapan bahawa Akatsuki merupakan satu pasukan ninja yang hebat. Malah, organisasi ninja itu turut dijadikan inspirasi kepada Romero untuk mencipta kerajaan yang mengamalkan prinsip ‘aliran ninja’ untuk melawan segala bentuk ancaman terutamanya isu korupsi (rasuah) yang melibatkan rakyat dan pemimpin. Baginya, korupsi adalah punca utama kemusnahan perhubungan ‘dalam’ sesebuah kerajaan itu.

“Sebelum ini saya sangat bencikan politik, namun saya mula sedar sekiranya saya tidak masuk politik, masalah korupsi di negara ini semakin membarah.

“Dan kerajaan saya akan dipimpin berasaskan prinsip aliran ninja,” kata Romero kepada media tempatan EFE.

Dalam pada itu, dia juga berhasrat untuk mencipta ‘pakatan shinobi’ seperti dalam anime Naruto. Untuk pengetahuan, ‘pakatan shinobi’ ini merupakan akademi untuk melahirkan pasukan ninja meliputi gabungan beberapa negara dalam anime Naruto iaitu Konohagakure, Kirigakure, Sunagakure, Kumogakure dan Iwagakure.

Begitu juga dalam manifesto seperti diusulkan oleh Romero di mana dia ingin mewujudkan undang-undang penubuhan ‘pakatan shinobi’ di rantau Peru. Sekiranya dia menang parlimen, dia berjanji bahawa akademi ‘pakatan shinobi’ akan dilaksanakan dalam pembelajaran ijazah di universiti merangkumi gabungan negara jiran sekitar Peru seperti Bolivia, Colombia, Ecuador, dan Venezuela.

A post shared by PEDRO CASTILLO – 2021 ✏🇵🇪 (@pedrocastillo.presidente)

Akan tetapi, hajat Romero itu tidak kesampaian apabila parti PPC (273,209 undian) dilaporkan kalah dalam pilihan raya. Secari rasminya, parti Partido Politico Nacional Peru Libre pimpinan Pedro Castillo (Presiden Peru yang baharu) telah menang dengan majoriti undian sebanyak 2,672,422.

Meskipun cara Romero berkempen dengan cara yang unik namun ternyata rakyat Peru masih belum mahu menerima dia dan mengundi sebagai wakil rakyat tempatan. Tapi, siapa tahu, mungkin Romero akan menang dalam pilihan raya lima tahun akan datang?

Baca lagi artikel yang ‘trending’ pada pautan di bawah.

Guna Karya Seni Tanpa Izin Pelukis, Salt Bae Disaman RM20 Juta

Kapal Ever Given ‘Ditahan’ Pihak Kerajaan Mesir, Perlu Bayar Ganti Rugi RM4.1 Bilion

Selamba Promosi Perjudian Sempena Aidilfitri, Iklan Syarikat Judi Ini Buat Netizen Bengang


Berpeluh Seperti Bekerja Dalam Hujan, Tonton Apa Yang Berlaku Bila ‘Frontliners’ Tanggalkan PPE

Frontliners atau petugas barisan hadapan seperti pegawai kesihatan dan keselamatan adalah antara kumpulan yang paling sibuk dengan tugas masing-masing pada tahun ini apabila berhadapan dengan COVID-19.

Tatkala orang ramai berada di rumah dan mematuhi arahan kerajaan untuk mengelakkan penularan wabak membunuh ini, mereka pula terpaksa memikul tanggungjawab besar untuk menghentikan penularan wabak ini.

Jika sebelum ini kita sering membaca perkongsian-perkongsian berkenaan cabaran yang terpaksa dihadapi mereka, kali ini kita berpeluang melihat apa yang berlaku setelah mereka membuka pakaian perlindungan diri (PPE) yang selalu dipakai ketika bertugas.

Video tular yang dikongsikan netizen sejak beberapa hari ini dengan jelas menunjukkan apa yang berlaku dimana air peluh yang bertakung mula mencurah keluar sebaik sahaja mereka menanggalkan PPE yang dipakai.

Diperbuat daripada plastik dan melibatkan beberapa lapis untuk melindungi diri daripada dijangkiti virus, kelengkapan berkenaan sememangnya kelihatan tidak selesa untuk dipakai.

Oleh kerana lapisan tebal dan bahan yang digunakan untuk membuat PPE itu, maka tidak mustahil untuk mereka menjadi basah kuyup seperti yang dikongsikan dalam video di atas.

Perkara ini sudah pasti akan menjadi lebih teruk buat mereka yang bekerja di bawah panas terik dan melalui waktu bekerja yang panjang sehari-harian.

Jadi diharapkan dengan perkongsian yang terpaksa dilalui oleh petugas-petugas barisan hadapan ini akan mengingatkan agar mematuhi segala arahan yang ditetapkan kerajaan demi menghentikan penularan wabak COVID-19 di negara kita.

Jika tidak, segala pengorbanan dan usaha yang dilakukan pihak bertanggungjawab seperti yang dikongsikan ini pasti akan menjadi usaha yang sia-sia jika kita semua tidak mematuhi SOP yang telah ditetapkan.

Baca juga perkembangan semasa COVID-19 dalam negara yang pernah kami kongsikan sebelum ini melalui pautan di bawah.

Pekerja Pejabat Di Kawasan PKPB Perlu Bekerja Di Rumah

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Saintis Dakwa Kumpulan Darah O Lebih Selamat, Kurang Risiko Dijangkiti COVID-19


Berpenampilan Seksi, Netizen Bandingkan Pakaian DOLLA Dengan Penyanyi Korea Selatan Yang Lebih Sopan

Digelar ‘Blackpink Malaysia’, DOLLA mempunyai peminatnya tersendiri dan lagunya yang cukup ‘catchy’ berjaya memukau banyak pihak. Akan tetapi, DOLLA tidak terlepas daripada kontroversi.

Terbaharu, ketika membuat persembahan di Good Vibes Weekender pada minggu lalu, penampilan seksi oleh ahli kumpulan DOLLA membuatkan ramai orang berasa kurang senang.

♬ original sound – ehmalaysia – ehmalaysia

Menerusi rakaman video persembahan itu yang dikongsikan di TikTok, kesemua ahli DOLLA menggayakan pakaian berbeza tetapi agak seksi ketika membuat persembahan lagu mereka yang berjudul Impikan.

Perkongsian tersebut telah meraih perhatian orang ramai dan rata-rata netizen mengecam DOLLA yang berpakaian seperti itu dan sepatutnya menjaga sensitiviti.

Bukan itu sahaja, segelintir netizen turut membandingkan pakaian Dolla dengan penyanyi dari Korea Selatan iaitu CL iaitu merupakan ahli kumpulan 2NE1 yang turut hadir membuat persembahan di lokasi yang sama.

♬ original sound – fatinaimie – fatinaimie

CL dilihat mengenakan jaket hitam dan mengatakan mahu menanggalkan ‘outerwear’ yang dipakai namun tidak melakukannya kerana bimbang akan mencetuskan masalah.


Berpesta Arak Dalam Kolam Renang Homestay, Tindakan Kumpulan Ini Undang Kecaman Netizen

Sudah menjadi tanggungjawab setiap individu dalam menjaga harta benda yang disewa serta sensitiviti setempat. Hal ini sekaligus bakal memberi kelegaan kepada pihak yang menyewakan sesebuah tempat atau barang serta membolehkan individu lain menyewa tanpa sebarang masalah melibatkan kerosakan.

Dalam pada itu, lain ceritanya dengan insiden yang tular di Langkawi baru-baru ini apabila terdapat sekumpulan lelaki yang menyewa dan enjoy sakan di sebuah homestay.

Menerusi video yang dikongsikan Andy Suffean Jr. menerusi Facebook Group Info Terkini Apa Hari Ini, dapat dilihat golongan ini seolah tidak mengedahkan sensitiviti tempat yang disewakan serta dengan selamba memasukkan puluhan tin arak sambil meminumnya dalam kolam renang.

Bukan itu sahaja, difahamkan kumpulan ini turut menyewa Toyota Vellfire serta menggunakannya dengan cara tidak berhemah sebelum dihalau oleh pemilik kereta. Tindakan tidak bertanggungjawab yang ditunjukkan jelas memberi masalah kepada pemilik homestay dan kereta dalam membersihkan semula kereta tersebut.

Menerusi video yang tular, para netizen turut meluahkan rasa berang terhadap kumpulan lelaki ini. Berikut merupakan respon netizen mengenai isu yang berlaku.

Terdapat para netizen yang menharapkan agar pemilik homestay ini mengharamkan terus kumpulan ini serta membuat pembersihan secara penuh sebelum menerima pelanggan baharu. Tidak kurang yang berpendapat tidak adil untuk memukul rata sesebuah kaum hanya disebabkan sebuah video yang tular.

Sehubungan dengan itu, diharapkan agar isu seperti ini tidak lagi berulang kerana bukan sahaja mampu membawa imej buruk kepada sesebuah kaum, malah bakal menyusahkan pelbagai pihak khususnya pemilik dan juga pelanggan seterusnya.

Tular pada minggu ini apabila CEO BubbleBee ini menunjukkan ‘hasil’ tembok rumah yang tidak kukuh serta mudah dijatuhkan hasil kerja pemaju.

‘Tolak Sebelah Tangan Pun Jatuh’ – CEO BubbleBee Ini Dedahkan ‘Kualiti’ Tembok Rumah Yang Dibangunkan

‘Improve Service Dulu Sebelum Nak Tegur Orang’ – Cubaan Rapid KL Tegur Penumpang Makan Diri


16 Perkara Anda Perlu Tahu Tentang Penginapan Bajet Rendah Bila Travel Di Jepun

Harga penginapan yang boleh diambil kira sebagai bajet rendah ialah di sekitar 1,500 Yen hingga 4,000 Yen satu kepala, untuk satu malam (atau RM58.00 hingga RM150).

Jenis penginapan bajet rendah ialah:
(i) Manga kisa net cafe
(ii) Kapsul hotel
(iii) Hotel bajet
(iv) Airbnb (homestay atau hostel)

1. Tiada tempat di Jepun yang menyediakan penginapan serendah RM30.00 dan ke bawah ye.

2. Hampir semua penginapan di Jepun mengikut kiraan bayaran per kepala.

3. Sila buat kajian tentang geografi kedudukan penginapan yang hendak ditempah sebelum membuat tempahan. Anda boleh guna aplikasi google maps dan sebagainya.

Baca: Ini Rahsia Bagaimana Saya Menginap Secara Percuma Sewaktu Travel Di Jepun

Sebolehnya cari yang terdekat dengan stesen keretapi. Ini untuk mengelakkan anda dari membuang masa untuk ulang alik ke penginapan. Tapi anda perlu membuat penimbangan sendiri, kebanyakkan penginapan yang dekat dengan stesyen agak sedikit mahal, tapi berbaloi dari segi masa.

4. Sila jangan masukkan penginap lebih dari jumlah yang telah ditetapkan oleh pihak hotel atau host. Kalau nak masukkan juga sila jujur dan bagitahu yang anda perlukan extra bed.

5. Tempat penginapan yang murah mungkin ada perkara yang tersembunyi di belakangnya seperti jauh dari stesen atau bandar, tidak popular, fasiliti tidak sempurna dan sebagainya. Jadi jangan terlalu memilih untuk selamatkan bajet sahaja, tapi akhirnya percutian anda tidak seronok.

6. Apa jua penginapan yang berdekatan dengan hot spot pelancongan di jamin tidak murah.

7. Sila buat tempahan seawal mungkin bagi penginapan yang terletak di kawasan pelancongan hot spot terutama di waktu musim musim tertentu (perayaan, cuti umum Jepun atau waktu puncak bagi sesuatu musim)

8. Waktu cuti yang popular di Jepun, yang bakal sesak dimana mana-mana:
(i) Golden Week pada 29 April hinga 3 Mei
(ii) Bon Festival pada 1 Ogos hingga 5 Ogos (secara am)
(iii) Musim tahun baru

9. Ada tempat yang mesra kanak-kanak. Walaubagaimanapun tetap tidak boleh bising terutama selepas jam 10 malam, ada yang tidak boleh bising seawal jam 8 malam.

10. Untuk yang menggunakan AirBnB dan pilih bilik berkongsi dan bukan bilik peribadi, semak dengan host dan tanya ada atau tidak mereka memelihara anjing untuk keselesaan anda.

11. Ada rumah yang menyediakan wireless internet dan bukan portable WiFi.

12. 3 bilik tidak semestinya 3 bilik tidur. Mungkin 2 bilik tidur dan 1 ruang tamu.

13. Masa check in. Ada yang boleh check in 24 jam terutama yang menggunakan passcode. Ada yang tetapkan masa terutama kunci yang diserahkan oleh host sendiri.

14. Kesalahan utama penyewa airbnb yang sering berlaku dan mesti dielakkan:
(i) Tidak mengasingkan sampah
(ii) Bising
(iii) Penghuni sebenar melebihi jumlah yang didaftar

15. Jika anda travel bersama warga emas atau bawa beg yang berat dan banyak, sila semak dengan host AirBnB adakah  lift disediakan terutama jika lokasi rumah adalah di tingkat atas.

16. Pastikan semak bila waktu check in dan check out. Kalau tak dapat check in pada waktu yang ditetapkan, contohnya sampai hostel atau hotel dah pukul 12 malam, sila telefon tuan rumah / hotel terlebih dahulu pada waktu siang hari.

Sebab jika anda sampai lewat an tak maklumkan kepada tuan rumah (host), ada kemungkina besar anda tak boleh masuk ke dalam rumah. Tetapi duit sewa tetap akan ditolak seumpama anda menginap di rumah tersebut.

Baca lagi: Kurang Duit Semasa Travel, Ini Mungkin Penginapan Alternatif Ketika Di Jepun